“Bukan Jual Beli Barang Terlarang, Tapi Ubat Untuk Lelaki” – Lan Pet Pet

Baru-baru ini tular video pabila nama seorang pelawak terkenal dikaitkan dengan satu video tular didakwa sedang berurusan jual beli ‘barang’ terlarang.

Tampil menafikan dakwaan tersebut, pelawak terkenal Lan Pet Pet berkata tiada jual beli barang terlarang berlaku sebaliknya ia merupakan produk kesihatan untuk lelaki.

“Saya tak jual barang terlarang seperti yang didakwa, apa yang ditularkan itu hanyalah jual beli ubat untuk lelaki. Saya tampil untuk jelaskan keadaan sebenar,” katanya.

Kata Lan lagi, pada awalnya dia mahu mengambil tindakan terhadap individu yang menyebarkan video fitnah berkenaan namun menarik semula hasrat tersebut dan memaafkan individu berkenaan.

“Pada awalnya memang nak ambil tindakan. Tapi selepas berbincang dan mendapatkan nasihat peguam, saya tarik hasrat tersebut. saya boleh teruskan saja tindakan itu sehingga menyebabkan individu tersebut membayar jumlah yang besar.

“Tapi saya ada belas kasihan dan enggan membiarkan reputasi saya tercalar. Lagipun saya sudah memaafkan individu dan semua yang menyebarkan video tersebut serta memfitnah saya,” katanya.

Dalam pada itu, Lan turut menafikan dakwaan netizen kononnya video tular itu merupakan gimik untuk menjual produknya.

“Saya tahu ada segelintir pihak yang menganggap apa yang berlka hanya gimik untuk saya menjual barang. Tapi ini bukan gimik! Saya tak perlukan gimik atau sebagainya untuk menjual produk,” katanya.


Aliff Syukri Tertekan Rumah RM6 Juta Tiada Pembeli

Sebelum ini usahawan kosmetik, Datuk Seri Aliff Syukri pernah memberitahu mahu menjual rumah miliknya di Pavillion, Kuala Lumpur, namun tidak berjaya walaupun sudah setahun diiklankan.

Menerusi satu perkongsian terbaru, Aliff tertekan apabila rumahnya itu masih belum terjual. Ujarnya, rumah tersebut dijual pada harga RM6 juta lebih rendah daripada harga pasaran.

BACA: Tiada Pembeli, Aliff Syukri Nak Sewa Rumah Di Pavillion RM28,000 Sebulan

“Menunggu pembeli rumah ini yang tidak kunjung tiba. Last-last saya je duduk sini. Saya dah jual murah RM6 juta jer sebab harga market value adalah RM6.5 juta,” tulisnya.

Kata Aliff lagi, mungkin faktor utama rumah tersebut sukar untuk terjual berpunca daripada pandemik melanda negara, apatah lagi semua pusat beli belah masih lagi ditutup.

“Tak tahu apa masalah masih tak ada pembeli sekarang ni musim Covid-19 nak shopping semua tutup kedai. Kalau siapa nak beli boleh hubungi manager saya,” katanya.

Perkongsian Aliff itu mendapat pelbagai reaksi daripada netizen yang bersetuju pandemik menjadi punca jualan rumah tidak mendapat sambutan. Tidak kurang juga ada yang beranggapan ayat digunakan Aliff seolah nilai RM6 juta itu adalah jumlah yang kecil.


“Sebelum Ditidurkan, Arwah Minta Saya Sedekahkan RM30,000” – Ibu Tiri

Ibu tiri Allahyarham Siti Sarah Raissuddin iaitu Siti Fatimah Suberi mendedahkan arwah meminta semua wang dalam akaun peribadinya sebanyak RM30,000 untuk disedekahkan.

Fatimah berkata Allahyarham memberi bayangan akan meninggalkan keluarga buat selama-lamanya, namun ia hanya disedari selepas pemergiannya, Isnin lalu.

“Ketika menunggu ketibaan ambulans datang ke rumah untuk membawanya ke hospital, dia hantar mesej kepada saya dan minta saya berbuat demikian.

“Saya tanya untuk apa transaksi ini, dia maklumkan dia akan ke hospital untuk menerima rawatan. Namun, ketika sedang sakit dan sebelum ditidurkan, dia minta saya untuk sedekahkan wang RM30,000 yang dimasukkan ke dalam akaun saya itu.

“Dia juga bertanya adakah jumlah itu mencukupi, kemudian saya beritahu terpulang. Alhamdulillah saya sudah tunaikan amanah yang dia beri untuk saya sedekah kepada insan yang memerlukan,” katanya.

Dalam pada itu, Fatima berkata dia tidak menyangka hasrat Siti Sarah mahu berehat pada bulan Ogos petanda arwah berehat selama-lamanya.

Katanya lagi, arwah juga menyatakan hasrat mencari wajah baharu kempen promosi tiga produk keluarannya dan perkara itu disedari oleh kakitangan syarikat.

“Arwah juga ada beritahu mahu mencari pengganti yang boleh menggantikan wajahnya dalam tiga produk pada Mei lalu. Ini kerana dia mahu berehat pada Ogos. Perkara ini juga disedari oleh kakitangan syarikat.

“Tak sangka ‘rehat’ yang dimaksudkan membawa petanda arwah berehat selama-lamanya,” katanya.

Siti Sarah menghembuskan nafas terakhir pada jam 5.13 pagi Isnin lalu, di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM) akibat COVID-19.


Anak Mengaji, Pemergian Siti Sarah Jentik Hati Betty Rahmad Berhijab

Mengambil keberkatan Awal Muharam baru-baru ini, pelakon Betty Rahmad mendedahkan dia membuat keputusan untuk berhijab.

Betty berkata hatinya terjentik untuk berhijab selepas melihat anaknya, Ardy Wira kini berusia dua tahun sudah pandai mengaji Iqra sedangkan dirinya merangkak-rangkak membaca al-Quran.

“Sebenarnya ini semua saya untuk diri sendiri. Setiap kali solat, saya berdoa kepada Allah supaya jadikan diri saya seorang yang lebih baik, beriman dan diberikan hidayah.

“Semuanya terdetik ketika tengok anak pandai mengaji, manakala diri sendiri masih tidak berapa lancar. Sehinggalah saya mula menyertai kelas mengaji dalam talian bersama rakan pelakon, Nabila Huda,” kongsinya di Instagram.

Kata Betty lagi, dia kini perlahan-lahan mengubah rutin hidupnya dan mengamalkan surah Ar-Rahman serta Al Waqiah setiap pagi. Ujarnya, satu ayat dalam surah Ar-Rahman benar-benar menjentik hatinya.

“Hati saya tersentak setiap kali membaca ayat ‘nikmat Tuhan mana yang engkau dustakan?’. Setiap pagi saya ulang membaca surah yang sama.

“Setiap hari saya terfikir, alhamdulillah syukur apa yang saya nak, semua Allah bagi. Suami baik dan penyayang, anak bijak dan bisnes yang masih berjalan pada waktu sukar begini sedangkan orang lain bergelut.

“Saya teringat kata seorang ustazah, perempuan senang nak masuk syurga. Syaratnya, jaga suami dan anak, jadi ibu yang baik. Saya pun dah jalankan tanggungjawab sebagai ibu dan isteri dengan baik tapi ada yang tak cukup iaitu aurat,” katanya.

Dalam pada itu, Betty berkata pemergian Siti Sarah untuk menjadi asbab dirinya melakukan perubahan tersebut. Ujarnya, betapa sayangnya Allah kepadanya apabila masih diberikan rezeki.

“Masa arwah masih ada, saya ada pesan tudung jualannya. Waktu itu saya macam ada niat untuk bertudung tapi tak pakai lagi. Saya tunjuk kepada suami dan dia tanya dah nak bertudung ke tapi saya jawab belum lagi.

“Selepas arwah meninggal dunia, masa itu barulah saya putuskan untuk pakai tudung. Ketika membaca doa Awal Muharam, saya solat dan baca al-Quran bukan sebab sedih, takut atau susah. Tapi terlalu bersyukur dengan apa yang saya ada. Betapa sayangnya Allah kepada saya, semua urusan dipermudahkan, ada saja rezeki yang masuk,” katanya.


“Budak Lelaki Mimpi Arwah Siti Sarah Diserbu Kanak-Kanak Palestin”

Sejak pemergian isterinya Allahyarham Siti Sarah pada Isnin lalu, pelawak Shuib Sepahtu berkata satu persatu perkara Allah tunjukkan kepadanya setiap hari.

Shuib mendedahkan, dia tersentuh apabila menerima nota suara wanita tidak dikenali menerusi seorang rakan yang menceritakan anak lelakinya bermimpi bertemu arwah Siti Sarah di kawasan yang indah.

“Jujurnya, saya takut nak bercerita, risau dikatakan berlebihan berkongsi kebaikan arwah. Namun, saya kongsi juga kerana saya percaya Allah hendak tunjuk satu demi satu kebaikan supaya kita percaya amal baik dan sedekah.

“Hari ini (semalam) saya terima satu nota suara ini. Ketika itu, saya amat merindui, keadaan saya ‘koyak’ teruk sambil menangis duduk atas kerusi yang arwah suka duduk, setiap pagi.

“Ia adalah nota suara seorang wanita yang menceritakan mimpi anaknya. Wanita ini beritahu anaknya mengejutkannya jam 4 pagi semalam (kelmarin) untuk menceritakan mimpinya,” katanya.

Menurut Shuib, dalam mimpi tersebut kanak-kanak lelaki itu sampai ke satu tempat indah, di mana tidak pernah melihat kawasan secantik itu dan ternampak seorang kakak baru sampai.

“Dia nampak seorang kakak baru sampai, seperti terpinga-pinga melihat sekeliling dan duduk atas kerusi. Kemudiannya, ada ramai kanak-kanak datang menyerbunya.

“Anak itu beritahu kenal kanak-kanak menyerbu kakak berkenaan, itulah kanak-kanak Palestin. Ketika dikelilingi kanak-kanak Palestin, dia sempat berbual dengan kakak ini.

“Kakak ini memberitahu namanya Sarah. Kemudiannya, mereka membawa kakak ini berjalan-jalan melihat kawasan sambil naik dan minum lembu susu bersama,” katanya.

Kata Shuib lagi, kanak-kanak itu bertanyakan kepada ibunya adakah dia mengenali siapa Sarah dan ibunya menunjukkan wajah arwah kerpada anaknya, lantas budak itu memberitu itulah kakak yang ditemuinya dalam mimpi tersebut.

Berkongsikan perkara itu dalam selepas majlis tahli dan bacaan Yassin untuk Allahyarhamah Siti Sarah, semalam, Shuib berkata dia tidak tahu isterinya terbabit dalam program ibadah korban di Gaza.

“Dalam diam, arwah buat sendiri dan saya tidak tahu ibadah korban yang dibuat di Gaza. Arwah ada juga buat ibadah korban di Puchong.

“Saya pernah dengar, apabila melakukan ibadah korban, tunggangan kita di akhirat nanti adalah haiwan dikorbankan seperti lembu. Jadi, mimpi diceritakan wanita ini membuatkan saya terfikir soal amalan arwah,” katanya.

Terdahulu, Ketua Pegawai Eksekutif Cinta Gaza Malaysia (CGM), Muhammad Nadir Al-Nuri Kamaruzaman mendedahkan Allahyarham Siti Sarah menyertai program ibadah korban di Gaza yang mana seekor lembu dibayar dengan harga belasan ribu ringgit.


“Keadaan Mak Saya Sangat-Sangat Tidak Baik”

Menerusi satu perkongsikan sebentar tadi, pelawak Achey memaklumkan keadaan ibunya, Ngasiah Hassan, 73 tahun yang dijangkiti Covid-19 dalam keadaan sangat tidak baik.

Achey turut meminta orang ramai mendoakan ibunya yang kini berada di tahap tiga Covid-19 dan sedang menerima rawatan di Hospital Segamat, Johor.

“Saya tahu doa anda sangat padat ketika ini… tapi jika ada ruang kecil dalam doa kalian yang kosong, dapatlah kiranya ruang doa itu di isi untuk mak saya.. NGAISAH BTE HASSAN,” tulisnya.

Semalam, Achey memaklumkan ibunya masih memerlukan bantuan oksigen dan ditidurkan secara meniarap bagi memudahkan proses penafasan.

Achey berkata, keluarga mereka dijangkiti virus tersebut daripada pelanggan yang membeli jualan mereka di tepi jalan sehingga seorang demi seorang dijangkiti.


Kudap-kudap Yang Anda Boleh Makan Sambil Layan Movie Semasa Lockdown

Sejak kerajaan umumkan lockdown di negara kita yang entah sampai bila pun akan berakhir, kami tahu mesti ada di antara anda yang buntu nak buat apa bila lepak di rumah lama-lama kan?

Walaupun ada yang masih keluar bekerja di syarikat masing-masing, masa yang diperuntukkan tak sama dengan waktu sebelum COVID-19 muncul. Ada yang bekerja dari rumah dan ada juga yang masanya hanya beberapa jam jer di ofis.

Kadang-kadang tu bila dah banyak masa di rumah, mula lah tak tahu nak buat apa. Dan apa yang kami boleh cadangkan kepada anda adalah setiap malam anda layan satu movie! Tak adalah boring sangat kan?

Bila dah datang mood nak tengok movie, of courselah anda kena cari kudap-kudapan, barulah mood onz!

Anda boleh tengok list di bawah ni idea yang anda boleh beli siap-siap kudap-kudapan tu nanti.

Keropok antara makanan ringan yang wajib ada kalau layan movie tu. Sekarang ni kan banyak sangat jenama-jenama yang anda boleh beli. Jadi tak ada alasan lagi nak pergi beli kudapan tu nanti.

Dua benda ni kalau tak ada tak jadi gais. Kalau makan memang tak sempat movie mula pun dah habis. Haha..So boleh masukkan dalam list korang tu nanti!

Mc Donald, KFC, Dominos, Pizza Hut dan macam-macam lagi fast food yang anda boleh order untuk jadikan sebagai kudapan semasa tengok movie tu nanti. Sumpah layan!

Dah ada makanan wajib ada air. Air penghilang dahaga semestinya air bikarbonat. Segar jer rasa dia kan. Sambil kunyah kudapan tu boleh teguk air tu sekali, kang terlekat pula di skala 2.

Alaa, kalau kita tengok movie dekat panggung wayang pun kita grab popcorn kan. Wajib ada! Haa macam tu juga lah kalau di rumah. Sekarang ni tak dapat makan popcorn pun tak susah dah sebabnya korang boleh beli online jer. Meriah sikit kalau ada popcorn!

Sebut pasal popcorn ni, haa korang boleh cuba Eng’s Popcorn. Sedap gais. Produk Bumiputera lagi weh. Kalau dulu susah juga nak dapatkan popcorn. Mesti kena pergi panggung wayang jer kan kalau nak makan popcorn. Tapi sekarang ni tak lagi dah.

Macam Eng’s Popcorn ni, ramai ejen-ejen yang jual, jadi mudah sangat kalau nak dapatkan popcorn ni sekarang.

Kalau anda nak tahu founder Eng’s Popcorn ni muda lagi gais. Tak pernah terfikir dek akal pula yang popcorn boleh dibuat bisnes.

Percaya atau tidak, founder yang baru berusia 23 tahun ini sebenarnya dah jadi jutawan pun. Serius lah weh? Jual popcorn pun boleh jadi jutawan?

Jom kita kenali dia. Lepas ni anda dah boleh cuba makan popcorn jenama anak muda ni pula untuk lepak depan tv tengok movie tu. Sumpah sedap!

Mohamad Shazarul Ismail, Founder Eng’s Popcorn ini berasal dari Batu Pahat, Johor. Kalau ikut apa yang diceritakan, pada 2017, dia hanyalah seorang budak pasar yang bekerja mengupas bawang jer.

Kalau anda nak tahu, sebelum subuh dia dah gerak pergi pasar. Lepas tu dia uruskan kedai pakciknya pula. Semua kerja ini dilakukan demi membantu keluarga selepas pemergian arwah ayahnya.

Idea nak berbisnes popcorn ini terlintas disebabkan dia ternampak mesin buat popcorn milik kakaknya. Jadi, dia pun cuba buat popcorn untuk makan sendiri. Tak sangka pula jiran-jiran terbau dan nak juga. Bermula dari situ lah dia mula melebarkan sayap untuk berbisnes popcorn!

Hasil dari belajar dalam ilmu bisnes, perniagaan yang dulu biasa-biasa dah jadi luar biasa sekarang ini gais. Betul mantap!

Untuk anda yang tak tahu, nama Eng’s Popcorn berasal dari moyangnya yang berasal dari keturunan Cina yang tak fasih untuk menyebut nama arwah bapanya, Ismail. Sebab itu lah moyangnya hanya menyebut Engs.

Jadi nama arwah ayahnya itu dipilih untuk dijadikan sebagai jenama popcornnya itu bagi memperingati dan membalas jasa arwah ayahnya.

Percaya atau tidak, pada 2020 ketika Perintah Kawalan Pergerakan (PKP) pertama dilaksanakan, dia berjaya capai RM8 juta buat popcorn je beb!

Bukan itu saja pada usia yang sangat muda dia berjaya memiliki sebuah kereta Mercedes Sport model GLA 45 AMG. Padu bhai!

Dan yang paling membanggakan, dia berjaya buka sebuah kilang seluas 21,000 kaki persegi di Batu Pahat, Johor. Gila weh…macam tak masuk akal tapi inilah hakikatnya. Tak payah perah-perah otak nak fikir nak buat bisnes produk susah-susah.

Apa yang menyentuh hati kami, walaupun dah bergelar jutawan, dia tak lokek untuk berkongsi rezeki dengan lebih 50 orang stafnya. Itu belum lagi ejen-ejen di bawah Eng’s Popcorn ni. Banyak Manfaat yang mereka dapat bila di guide oleh team Eng’s Popcorn.

Adanya team-team yang power sudah tentu membantu menaikan lagi jenama Eng’s Popcorn ini. Betul tak?

Ada pula bos yang tidak abaikan staf, lagi lah rasa seronok nak kerja lama dalam sesuatu syarikat itu.

Sekarang ini sudah ada lebih 1,500 orang ejen telah dibantu di bawah Eng’s Popcorn untuk menjana pendapatan mereka. Wah! Hebat betul. Menang tak hairan lah bisnes popcorn dia mencanak naik sampai juta-juta.

Bagi anda yang nak tambah pendapatan boleh join team dorang ni gais. Ye lah dalam keadaan lockdown sekarang ni kami faham ramai yang terkesan. Ada yang hilang kerja, ada yang tak dapat buka kedai dan banyak lagi masalah yang berlaku.

Jadi tak salah untuk anda sertai team Eng’s Popcorn. Boleh juga tambah duit tepi. Anda hubungi dorang di LINK INI okay.

Seronok betul tengok orang berjaya macam founder Eng’s popcorn ni kan? Kalau anda berminat nak join jangan lupa tekan link di atas tu.

Eh, jangan lupa pula misi kita gais, Satu hari satu movie. Kami dah senaraikan di atas tu tadi, jangan lupa serbu kedai-kedai berdekatan anda yer. Enjoy your day!


“Bukan Susu Badan Sendiri, Tapi Kawan Saya Punya”

Sebelum ini, Shuib Sepahtu mendedahkan hasrat pelakon Syatilla Melvin yang menawarkan diri untuk menjadi ibu susuan kepada anak pramatangnya.

Bagaimanapun, Syatilla tampil menjelaskan kekeliruan tersebut bahawa tawaran itu bukanlah daripada susu badannya tetapi rakan baiknya yang baru lepas berpantang.

“Mungkin dalam keadaan dia (Shuib) yang masih lagi bersedih dan sugul, dia hanya membaca mesej secara sekali imbas sahaja.  Dalam sesi live semalam, ramai netizen fikir saya yang menawarkan diri untuk menjadi ibu susuan kepada Ayash.

“Anak saya yang bongsu pun sudah berusia dua tahun setengah, jadi amat mustahil untuk saya masih ada susu badan,” katanya kepada Kosmo!

Menerusi satu perkongsian di Instagram, Syatilla turut memuat naik mesej perbualannya dengan Shuib sekaligus menjelaskan salah faham berlaku.

Dalam pada itu, Syatilla turut memberitahu dia juga memberi susu badannya kepada mereka yang memerlukan setiap kali melahirkan cahaya mata.

“Alhamdulillah sewaktu melahirkan kedua-dua anak, susu badan memang banyak sampai saya ada beri kepada beberapa ibu yang ketiadaan susu untuk keperluan bayi mereka.

“Tapi itulah kesilapan saya kerana saya tidak tahu dan kenal secara peribadi individu yang saya berikan susu badan sebelum ini. Niat saya hanya mahu bersedekah dan memudahkan urusan orang lain,” ujarnya.

Terdahulu, Shuib berkata ramai yang menawarkan diri untuk memberikan susu mereka termasuk pelakon Syatilla Melvin iaitu isteri kepada Shaheizy Sam, namun dia perlu merujuk kepada ustaz terlebih dahulu mengenai perkara itu.


“Tak Akan Basuh Telekung Putih Ini Selama-Lamanya”

Meskipun isterinya tiada lagi disisi, namun Shuib berkata barang-barang milik Allahyarham Siti Sarah dan kenangan mereka bersama akan tetap dalam ingatan.

Kata Shuib lagi, salah saru barangan tersebut adalah telekung putih kegemaran arwah isterinya yang tidak akan dibasuh selama-lamanya dan ia peninggalan paling berharga untuk dikenang.

“Ini adalah telekung yang paling digemarinya. Jadi, memang tak akan dibasuh. Dia jarang pakai telekung lain. Alhamdulillah, sekurang-kurangnya ada peninggalannya. Allahukbar. Insya-Allah, telekung ini akan selalu mengikut (saya) ke mana-mana,” katanya.

Shuib mengakui kehidupan tanpa isteri pada mulanya disangkakan hanya mimpi namun rupanya ia realiti pahit yang perlu ditelan olehnya.

“Apabila saya bangun dan turun ke tingkat bawah, saya sedar semua ini bukan mimpi. Dia (Sarah) sudah tiada,” katanya.

Alahyarham Siti Sarah, meninggal dunia pada Isnin lalu selepas tiga hari ditidurkan akibat komplikasi disebabkan jangkitan Covid-19.


Achey Risau 7 Ahli Keluarga Positif Covid-19, Ibu Ditiarapkan

Pelawak Achey berdepan dugaan besar apabila tujuh ahli keluarganya disahkan positif Covid-19. Lebih membimbangkan, ibunya, Ngasiah Hassan, 73 tahun menerima rawatan sebagai pesakit Covid-19 tahap tiga.

Menurut Achey, ibunya kini berada di Hospital Segamat, Johor dan terpaksa diletakkan di dalam wad pesakit tahap empat memandangkan perlu pemantauan rapi.

“Hospital hubungi saya dan memaklumakn dia ada radang sedikit di paru-paru dan ubat anti radang masih dimasukkan dalam badna sampai 14 hari. Jadi, dia ada baki dalam 4 hari. Dia demam sedikit.

“Ibu saya sebenarnya stage 3, tapi dia diletakkan di dalam wad stage 4 sebab dia perlu pemerhatian yang lebih rapi.

“Dia ada demam dan masih dimasukkan antibiotik untuk menguatkan badan, sehingga kini masih memerlukan bantuan oksigen dan ditidurkan secara meniarap. Badan pula semakin susut. Kesihatand dia turun naik,” katanya.

Achey berkata, keluarga mereka dijangkiti virus tersebut daripada pelanggan yang membeli jualan mereka di tepi jalan sehingga seorang demi seorang dijangkiti.

“Wabak ini berjangkit daripada pelanggan apabila bawa balik rumah seorang demi seorang kena bermula dengan abang saya, ibu saya dan kakak. Buat masa sekarang kakak saya sudah balik, tinggal abang dana ibu saya masih dirawat di hospital.

“Balik saja kakak saya, adik saya, Natasha pula dibawa ke PKRC Johor Bahru. Hari ini dapat tahu adik ipar perempuann dan anaknya pula positif. Kemungkinan dia tiga beranak akan dibawa untuk kuarantin,” katanya.

Dalam pada itu, Achey berkata kemalangan menimpanya pada Julau lalu ada hikmahnya apabila dia dan isteri, Nor Hasanah menjadi runner untuk menghantar barangan keperluan di hospital dan rumah keluarganya.

“Ada hikmah sebenarnya selepas saya patah tangan, saya diuruskan oleh isteri saya dirumah mentua saya. Jarak dengan rumah keluarga saya di Labis cuma 15 minit.

“Bila semua kena, yang boleh hantar makanan dan keperluan hanya saya dan orang rumah saya. Kalau saya tak berapa sihat, isteri saya tolong hantarkan,” katanya.


Luyfa Beri Nasihat Berhijab, Janna Nick Tak Terasa Hati

Baru-baru ini, perkongsian foto Janna Nick di Instagram dengan imej rambut ala ‘Barbie Doll’ menjadi perhatian ramai termasuk pelakon Lufya Omar.

Menerusi komen ditinggalkan, Lufya memuji gaya rambut Janna serta mengatakan tidak sabar melihat pelakon itu berhijrah suatu hari nanti.

BACA: Dini Schatzmann Cari Duit Mahu Beli Rumah Impian Dengan Janna Nick

“Barbie rambut tu sangat comel. Tak sabar nak tunggu Janna berhijrah. Mesti lagi cantik,” tulis Lufya.

Bagaimanapun, ada netizen kurang senang dengan komen Lufya itu yang dianggap ‘kurang ajar’ kerana memberi teguran tersebut secara terbuka kerana boleh sahaja hantar secara peribadi.

Mengambil teguran tersebut secara positif, Janna berkata dia tidak terasa terasa hati dengan kata-kata Lufya sebaliknya menganggap apa yang dikatakan itu adalah sesuatu yang benar.

“Apa yang dia (Lufya) cakap itu memang kebenaran (menutup aurat) yang kita semua tahu. Mungkin dia mahu gunakan platform Instagram untuk dia berdakwah dan mengajak kita kea rah kebaikan. Saya ambil teguran itu secara positif,” katanya.

Kata Janna lagi, umat Islam baru sahaja memasuki tahun baharu semalam (1 Muharam 1443) dan sudah tiba masanya untuk menjadi insan yang lebih baik.

“Kita pun baru masuk tahun baharu Islam. Inilah masa untuk menjadi seseorang yang lebih baik. Dalam situasi ini, saya harap semua orang akan jadi lebih positif,” katanya.

Sementara itu, Lufya berkata komen diberikan akan jadi positif kalau dibaca dengan nada yang positif. Malah, apa yang dikatakannya itu juga adalah satu doa.

“Bagi saya kalau orang yang positif pasti yang membacanya dengan nada positif. Apa yang saya katakan itu adalah satu doa.

“Saya sedang doakan Janna dan pastinya doa yang baik itu akan kembali semula pada yang mendoakan (diri sendiri) untuk terus istiqamah. Komen saya memang doa untuk Janna,” katanya.


Shuib Terkejut Beribu Produk Arwah Siti Sarah Terjual

Sejak pemergiannya Isnin lalu, satu demi satu kebaikkan Allahyarham Siti Sarah ditunjukkan. Malah, bidadari Shuib itu juga seorang yang pemurah dan tidak lokek berkongsi rezeki.

Terbaru, menerusi satu perkongsian di Insta Story pagi tadi, Shuib mendedahkan arwah isterinya itu mempunyai beberapa perniagaan dan berniat untuk membantu orang lain.

Shuib berkata meskipun dia mampu untuk menanggung mereka sekeluarga, namun isterinya tetap mahu mengusahakan perniagaan sendiri untuk memastikan orang lain dapat merasa barangan dengan harga berpatutan.

“Niat arwah untuk membantu orang di luar sana. Nak bantu ejen-ejen untuk tambah pendapatan. Nak bantu orang-orang luar untuk dapat pakai apa yang arwah pakai dengan harga yang jauh lebih murah.

“Kalau ikutkan arwah dah tak payah buat semua tu, InsyaAllah untuk diri dan keluarga semua dah cukup. Tapi disebabkan niat mulia arwah, saya restu, saya support dari belakang,” katanya.

Bagaimanapun, Shuib tidak menyangka apabila dia mendapat perkhabaran beribu produk arwah telah terjual selepas pemergian isterinya itu.

Kata Shuib lagi, mungin ramai yang membeli produk keluaran isterinya itu untuk dijadikan sebagai kenangan serta berharap orang ramai akan terus menyokong perniagaan Allahyarham Siti Sarah.


“Kubur Bukan Tempat Cipta Sensasi, Populariti”

Umum mengetahui baru-baru ini hangat diperkatakan mengenai seorang YouTuber memuat naik video melawat tempat pengebumian Allahyarham Siti Sarah sebagai kandungan di YouTubenya.

Perkara itu mendapat perhatian pengacara dan penyampai radio, Fedtri Yahya yang memberi teguran serta mengingatkan mengenai adab ketika menziarahi kubur.

BACA: Shuib Tiada Selera Makan, Masih Terpanggil Nama ‘Maid’ Yang Meninggal Dunia

Menerusi satu entri di Instagram, Fedtri turut berkongsikan enam adab perlu dititikberatkan ketika melawat kawasan perkuburan antaranya disunatkan berwuduk, memakai pakaian yang sopan dan menutup aurat.

Perkongsian Fedtri itu mendapat pelbagai reaksi daripada netizen yang berterima kasih di atas perkongsian tersebut yang disifatkan sebagai peringatan untuk semua.

Beberapa hari lalu, tular mengenai tindakan YouTuber, Aisar Khaled yang dikecam kerana menjadikan kematian dan lokasi pengebumian Siti Sarah sebagai konten untuk YouTube miliknya.

Bagaimanapun, selepas dikecam teruk, YouTuber berkenaan tampil membuat permohonan maaf dan sudah pun memadam video berkenaan.


Shuib Tiada Selera Makan, Masih Terpanggil Nama ‘Maid’ Yang Meninggal Dunia

Sejak pemergian isterinya, Allahyarham Siti Sarah Raissuddin pada Isnin lalu, pelawak Shuib mengakui banyak kejanggalan dilaluinya apatah lagi perlu uruskan anak-anak sendiri.

Bagaimanapun, Shuib meluahkan rasa syukur dengan pertolongan Allah yang memudahkan banyak perkara dalam hidupnya sekarang serta rakan-rakan yang banyak memberi semangat.

“Kalau nak disenaraikan kawan-kawan yang tawarkan hantar makanan, memang tak terkira antaranya Sharnaaz Ahmad dan Alif Satar.

“Sehinggakan mereka kata bagi isyarat saja nak makan, makanan akan sampai, terasa nak makan apa, makanan pasti sampai. Namun, dah seminggu selera makan saya tiada sebab hidung belum berapa okay dan tak dapat cium bau,” katanya.

Shuib berkata dia boleh menguruskan kehidupannya sekarang, namun apabila menyentuh berkenaananak-anak itu yang jadikannya agak keliru.

Malah, dia masih terpanggil nama pembantu rumahnya yang sudah meninggal dunia kerana sudah biasa bergantung dengan bantuannya sebelum ini.

“Bab anak-anak ini yang buat saya macam pelik sikit. Kadang-kadang mulut pun masih terpanggil nama pembantu rumah.

“Tadi (semalam) tengah cari jubah dan baju anak-anak, saya terpanggil namanya sedangkan dia (pembantu rumah) dah meninggal dunia. Sebab, saya dah biasa bergantung dengan bantuannya sebelum ini.

“Bab anak-anak susah sikit, tapi saya ada juga berbual dengan Ajai. Katanya, dia pernah duda dan dia nasihatkan saya sediakan modul sendiri untuk anak-anak,” katanya.

Dalam pada itu, Shuib mengakui perubahan sikap anak-anaknya sekarang yang memudahkan urusannya setiap hari dan mendengar kata. Namun, Shuib bersyukur keluarga mentua tinggal berdekatan dan akan turut membantu.

“Alhamdulillah, mereka ikut cakap. Sebelum ini saya penat jerit-jerit. Sekarang sekali cakap sahaja, semua akan ikut. Kalau tidak, nak suruh mandi pun berjam-jam.

“Sekarang, saya cakap pada mereka (anak) saya banyak benda nak fikir dan banyak benda nak buat. Jadi, tolong jangan bagi saya stress (tekanan). Alhamdulillah mereka bagi yang terbaik.

“Berkenaan penjagaan mereka selepas ini, saya lega kerana adik ipar dan mentua tinggal berdekatan. Jadi, tiada masalah bab ini apabila saya kembali bekerja nanti,” katanya


“Mengenang Tak Salah Tapi Jangan Sampai Obses” – Fynn Jamal

Umum mengetahui, penyanyi Fynn Jamal rajin melayan soalan-soalan daripada pengikutnya dan dikongsikan di Insta Story untuk tatapan umum.

Baru-baru ini, Fynn diajukan soalan mengenai keperluan mengenang jasa orang yang telah meninggal dunia dan Fynn menggariskannya dengan hadis Rasullulah ia perlu dilakukan dengan kadar sederhana.

BACA: Fynn Jamal Cuci Tangan, Tak Mahu Ambil Tahu Masalah Orang

Fynn berkata, mengenang kebaikan arwah itu tidak salah tetapi jangan sampai melampaui batas. Fynn turut menegur tindakan pengikut yang gemar meromantiskan sebuah kematian sehinggakan ada yang dilihat terlalu obses.

“Berpada. Puji tak salah. Mengingat tak salah. Tapi berpada. Ingat sentiasa, syaitan sentiasa ada di luar garis berpada-pada itu. Jangan kita lupa, berhala pertama atas dunia ini terjadi apabila mengagungi orang-orang soleh secara berlebih.

“Dibinakan tugu, dipuji puja, dibuat tribute segala. Ini, jangankan hanya tribute, kita sulam sekali dosa-dosa,” katanya.

Dalam pada itu, Fynn menegur jika benar kita kasih dan sayangkan orang baik yang sudah pergi, mengapa perlu diulang dosa-dosa silamnya atau rosakkan keindahan yang Allah sudah berikan.

“Kalau sungguh kita kasihkan orang baik yang dah pergi itu, kita tak akan rosakkan keindahan yang Allah SWT dah berikan pada dia bukan?”katanya.


Sana Sini Orang Cakap Pasal Drama Viral Ni, Tapi Macam Mana Nak Tengok? Sini Kan Ada!

Nampaknya kita semua lagi lama lah berkurung dalam rumah ni, sampai tak tahu nak buat apa. Pergi dapur makan, tidur, tengok televisyen. Boleh dikatakan semua cerita dalam TV tu dah hafal.

Macam tu lah rutin harian kita selagi kes COVID tak selesai. Ada yang senasib macam kami ke? Kalau ada kita geng!

Untuk yang senasib macam kami ni jangan nak sedih sangat. Kami ada satu benda nak share, yang pasti benda ni boleh buat korang happy.

Kali ni, rutin harian kita akan berubah sikit lah. Kiranya ada lah juga scene untuk kita bergelak ketawa dengan family. Tak lah murung sangat bila kena berkurung lama-lama sampai tepu otak.

Buat korang yang sekarang dah jadi BFF dengan televisyen, ni peluang paling ngam untuk korang enjoy. Kalau korang nak tahu, slot Drama Berganda-Ganda akan buat korang tak ketinggalan drama-drama viral.

Sebab dalam slot Drama Berganda Ganda yang ditayangkan di channel ASTRO, ada semua jenis drama viral dan yang paling penting semuanya best. Macam-macam drama yang ada termasuklah drama Cik Ayu Mee Sanggul, Ancient Love Poetry, Tamiletchumy S2, Battle Of The Seven Sisters, Murder Diary, Love Elsa, Lockdown, My Roommate is a Gumiho dan banyak lagi lah.

Korang tunggu pilih jer nak layan dalam Melayu ke, Chinese ke, Indian ke, ataupun Korean dramas. Kiranya Drama Berganda Ganda dalam Astro On Demand akan penuhi masa terluang korang. Yang sebelum ni sibuk bekerja sehingga terlepas drama yang disebut oleh mak cik bawang pun boleh lah layan drama yang terlepas.

Yang paling kami tak nak terlepas sangat dengan Drama Berganda-ganda ni bukan apa, semua cerita dalam TV tu FREE jer kalau korang Strim on demand di Ultra Box dan aplikasi Astro GO. Memang kali tu marathon drama kegemaran korang sampai tak sedar jarum jam bergerak.

Nak lagi best, sambil marathon drama layan tekak yang nak mengunyah tu, lagi lah ngam masa PKP korang. Kalau yang jenis sebuah rumah ada dua tiga televisyen tu lagi best. Sorang layan Melayu sorang layan Korea, maklum lah setiap rumah ada dramanya yang tersendiri.

Tapi korang jangan sampai tak tahu nak pilih drama mana pula, mentang-mentang lah banyak pilihan kan. Nasihat kami korang pilih jer yang paling viral dan yang disebut-sebut dulu. Baru lah kali tu masuk media sosial boleh join geng netizen. Hehe.

Untuk korang yang tak suka drama tu, rugi sangat. Korang kena try on dan layan dulu confirm tempoh berkurung korang tak kan sendu lah.

Jadi mulai hari ni tak payah tunggu lama-lama, nak terkurung dengan cara paling happy jangan lupa pilih drama kegemaran korang DI SINI.

Ingat nak happy masa berkurung kena lah layan Drama Berganda-Ganda. Dapat juga hiburkan hati tu. Okey lah, kami nak layan drama kegemaran ramai Love Elsa ni, maklumlah tertinggal episod.


Abang Siti Sarah Dipindahkan Ke ICU, Ditidurkan

Menerusi satu perkongsian di Instagram, Shuib memaklumkan abang Allahyarham Siti Sarah iaitu Ahmad Firdous dipindahkan ke Unit Rawatan Rapi (ICU) dan ditidurkan sejak jam 5 pagi tadi.

Shuib memohon orang ramai mendoakan buat abang iparnya itu Firdous yang dimasukkan ke Hospital Serdang selepas positif COVID-19 pada 2 Ogos lalu.

“Assamualaikum semua… Allah Maha Besar, Allah Maha Kuasa. Baru dapat panggilan bahawa abang ipar saya dimasukkan ke ICU. Saya mohon mendoakan Ahmad Firdous Raissuddin diberi kesembuhan segera… Amin Ya Rabbal Alamin,” tulisnya.

Menurut Shuib, Firdaus ditidurkan bagi membolehkan paru-parunya berehat. Ujarnya, ketika dikejarkan ke hospital paras oksigennya menurun 85 peratus.

“Doktor hendak rehatkan paru-parunya… Sebelum ditidurkan, paras oksigen adalah 95 peratus. Ketika dikejarkan ke hospital, Selasa lalu, paras oksigennya adalah kira-kira 85 peratus. Ahmad Firdous disahkan positif COVID-19 pada 2 Ogos lalu,” katanya.

Selain Firdous, isterinya turut disahkan positif selepas empat hari keluarga Siti Sarah dijangkiti virus berkenaan. Sebelum ini, Firdous dan isteri sudah menjalani kuarantin kendiri selama lapan hari di rumah.


Syatilla Melvin Tawar Nak Jadi Ibu Susuan Ayash Affan

Selepas pemergian isteri tercinta Allahyarham Siti Sarah pada Isnin lalu, Shuib berkata dia sudah mula memikirkan mengenai soal susu untuk bayinya, Ayash Affan.

Menurut Shuib, ramai yang menawarkan diri untuk memberikan susu mereka termasuk pelakon Syatilla Melvin iaitu isteri kepada Shaheizy Sam, namun dia perlu merujuk kepada ustaz terlebih dahulu mengenai perkara itu.

“Memang mengenai susu ini buat saya termenung juga. Sebab sekarang doktor kata ‘baby’ minum susu tepung, tapi kalau ada susu ibu, boleh bawa ke hospital. Itu sudah soalan cepumas. Susu siapa pula nak bagi?

“Ramai orang yang tawarkan termasuk Syatilla pun ada. Apabila fikir semula, kena juga tahu orang itu minum apa nanti jadi ibu susuan. Saya tak tahu sangat, nak kena tanya ustaz dahulu,” katanya.

Bercakap mengenai perkara itu ketika tahlil dan bacaan yasin untuk arwah isterinya secara virtual, semalam, Shuib berkata dia juga sudah mula berfikir bagaimana untuk menjaga kesemua anak-anaknya.

“Bangun tidur saya termenung sekejap. Terfikir kalau ‘baby’ sudah balik rumah, dia nak minum susu macam mana.

“Teringat kata-kata arwah dia suruh saya yang jaga ‘baby’ sebab tak nak bersengkang mata.

“Sebab tiga anak kami sebelum ini memang dia yang banyak jaga. Masa itu terfikir kalau tak larat, dia masih ada. Tapi rupa-rupanya memang betul saya kena jaga seorang diri,” katanya.


“Tolak Tepi Status Popular, Jangan Malu Berniaga Seperti Ini”

Baru-baru ini tular di media sosial foto pelawak Azlee Senario berniaga buah-buahan. Azlee meluahkan rasa syukur sambutan diterima menggalakkan selepas fotonya itu viral.

Kata Azlee dia mula berniaga buah-buahan dan hasil laut seperti ikan, ketam, kupang, kerang, lala dan siput sedut di tapak pasar malam di Saujana Utama, Sungai Buloh sejak Perintah Kawalan Pergerakan (PKP) 3.0.

“Alhamdulillah, sambutan pengunjung selepas gambar saya berniaga tular amat menggalakkan. Tapak niaga di Saujana Utama ini pun turut jadi popular. Secara tak langsung ia dapat bantu rakan-rakan lain yang meniaga.

“PKP kali ini memang agak terkesan kerana Perbadanan Kemajuan Filem Nasional Malaysia (Finas) dan Majlis Keselamatan Negara (MKN) belum bagi arahan untuk menjalani penggambaran.

“Jadi saya buat keputusan berniaga untuk cari pendapatan bagi menampung keluarga. Alhamdulillah sejak gambar saya berniaga tular, sambutannya amat menggalakkan. Saya berterima kasih kepada pihak media kerana membantu,” katanya.

Menurut Azlee ada peminat datang untuk bergambar dalam masa sama membeli barangan jualannya. Ujarnya, meskipun namanya besar apa yang penting dia mencari rezeki halal.

“Sebenarnya mereka lebih suka tengok kita bercampur dengan golongan masyarakat menerusi berniaga. Maknanya artis dapat merapatkan lagi hubungan dengan peminat.

“Walaupun nama besar atau sebaliknya, saya letak tepi. Yang penting saya cari rezeki halal. Kalau duduk rumah nak tunggu tawaran kerja, takkan ada buat masa ini. Lebih baik saya ambil inisiatif berniaga, sekurang-kurangnya kita dapat beli barang-barang dapur dan bagi makan anak isteri,” katanya.

Dalam pada itu, Azlee turut memberi nasihat kepada artis dan penggiat seni lain untuk cuba berniaga untuk mencari sumber pendapatan demi menyara keluarga.

“Selagi kita ada keupayaan cari rezeki, jangan malu. Berniagalah kerana sekurang-kurangnya kita dapat menyara keluarga dan apabila semua pulih kita akan dapat bekerja semula.

“Tolak tepi status kita popular atau tak. Yang penting kita cari rezeki. Jangan fikir soal status. Yang penting siapa nak bagi rezeki untuk menyara keluarga,” katanya.


Shuib Tangguh Jumpa Ayash Affan Atas Saranan Pihak Hospital

Difahamkan, pelawak Shuib Sepahtu memaklumkan akan berjumpa dengan anak keempatnya hari ini. Bagaimanapun, dia terpaksa menangguhkan hasrat tersebut ada saranan hospital.

Menurtu pengurus Allahyarham Siti Sarah, Nana Mohammad Rom berkata Shuib dihubungi oleh pihak hospital ianya bagi mengelakkan risiko jangkitan COVID-19 terhadap bayi pramatang itu.

BACA: Pengurus Dedah Siti Sarah Sedekah Wang, Agih Tudung Kepada Jururawat Masa Sakit

“Pengarah Hospital Canselor Tuanku Muhriz (HCTM), Universiti Kebangsaan Malaysia (UKM) sendiri menghubungi Shuib dan berbincang dengannya, pagi ini.

“Ini jalan terbaik selepas memikirkan risiko yang boleh memudaratkan bayi pramatang. Atas nasihat dan saranan pengarah HCTM, Shuib terima dengan lapang dada,” katanya kepada BH Online.

Semalam, ketika majlis tahlil dan bacaan Yassin secara virtual, Shuib mengatakan dia tidak sabar untuk berjumpa dengan cahaya mata barunya itu buat pertama kali.

Bagaimanapun, disebalik keterujaan tersebut, Shuib mengakui perasaannya sangat sedih apatah lagi puteranya itu tidak sempat melihat dan memegang arwah ibunya selepas dilahirkan Jumaat lalu.

“Perasaan memang seronok, tetapi ada satu lagi perasaan, sangat-sangat sedih. Kenapa sedih, sebab arwah ibunya tidak sempat melihat dan memegangnya.

“Arwah sanggup menggadaikan nyawa kerana mahu memberi hadiah istimewa ini buat saya, anak-anak dan seluruh ahli keluarganya, sebelum pergi buat selama-lamanya,” katanya.


Kes Saman Siti Nordiana, Lima Sekawan Berdepan Muflis Jika Gagal Jawab Tuntutan

Minggu lalu kemelut antara Siti Nordiana bersama Lan Solo, Syura Badron serta tiga lagi individu memasuki episod baru apabila Nana menuntut permohonan maaf menerusi media serta membayar RM500,000 setiap seorang.

Tiga individu lain yang turut didakwa ialah isteri kepada Lan, Sheila Hassim, jurusolek Aida G dan pegawai perhubungan awam syarikat rakaman FMC, Sam Samin.

BACA: Siti Nordiana Tuntut 5 Sekawan Bayar RM2.5 Juta, Mohon Maaf Di Media

Terbaru, peguam Nana, Abang Azlan memaklumkan tiada kerjasama daripada pihak Lan Solo, Syura dan tiga individu lain berhubung tuntutan saman dibuat oleh penyanyi itu.

Katanya lagi, sehingga proses pengurusana kes yang dijalankan secara eReview Isnin lalu, kelima defencan masih tidak menfailkan kehadiran dan pernyataan pembelaan setelah writ saman dan pernyataan tuntutan diserahkan kepada mereka 2 Ogos lalu

Sehubungan itu, Mahkamah Sesyen Kuala Lumpur memberi tempoh sehingga 17 Ogos ini untuk kelima-lima defendan itu untuk berbuat demikian.

Menurut Abang Azlan, jika defendan gagal berbuat demikian kemungkinan besar boleh diisytiharkan muflis. Dalam pada itu, Abang Azlan berkata kelima defendan terbabit masih tidak diwakili peguam.

“Seperti kita tahu, untuk diisytihar muflis tuntutan itu mesti melebihi RM100,000 dan dalam tuntutan saman ini anak guam saya menuntut RM500,000 daripada setiap seorang.

“Perkara ini (muflis) berkemungkinan berlaku sekiranya defendan gagal untuk beri pengesahan kehadiran beserta kenyataan pembelaan selewa-lewatnya 17 Ogos ini,” katanya.

Terdahulu, Nana, memfailkan saman ke atas lima individu itu atas dakwaan memfitnahnya di platform media sosial menerusi sesi siarang langsung di Instagram.

Nana mendakwa pada 20 Julai lalu kira-kira 11.58 malam, melalui siaran langsung yang dikendalikan oleh Nur Sheila dan disertai empat defendan lain, masing-masing telah menyiar, mengeluar serta menerbitkan kata-kata berunsur fitnah terhadapnya.


Pengurus Dedah Siti Sarah Sedekah Wang, Agih Tudung Kepada Jururawat Masa Sakit

Sejak pemergiannya Isnin lalu, satu demi satu kebaikkan Allahyarham Siti Sarah ditunjukkan. Malah, bidadari Shuib itu juga seorang yang pemurah dan tidak lokek berkongsi rezeki.

Pengurusnya, Nana Mohamad Rom berkata Siti Sarah gemar menghulurkan sumbangan kepada rakan-rakan dan pengikutnya di media sosial.

Katanya lagi, sebelum dimasukkan ke hospital Sarah sempat memindahkan sejumlah wang kepada ibu tirinya untuk disumbangkan kepada mereka yang memerlukan.

“Dia paling suka menderma, selalu menderma sana sini… kalau ada orang mesej di Instagram perlukan bantuan dia akan bantu. Tapi Sarah tak suka orang tahu dan tak mahu bercerita.

“Yang terbaharu, sebelum dia memasuki ambulans untuk ke hospital, dia pindahkan wang kepada ibu tirinya untuk disedekahkan.

“Sebelum ditidurkan, dia ada minta pembantunya untuk ambil semua produk tudung untuk disumbangkan kepada jururawat di hospital itu,” katanya.

Nana berkata lagi, arwah tidak pernah memiliki sebarang sejarah penyakit kronik dan seorang yang sentiasa menjaga pemakanan. Pada hari kelapan kuarantin Sarah mengalami batuk-batuk namun disangkakan simptom biasa sahaja.

“Dia tak ada sebarang penyakit.. dia sangat menjaga pemakanan, semasa kuarantin dia selalu dapatkan rujukan doktor peribadi.

“Sepanjang tempoh kuarantin di rumah, memang saya telefon setiap hari. Dia kata keadaan dia okey sahaja dan minta saya jangan risau.

“Tapi pada hari kelapan, dia beritahu kena pergi hospital sebab oksigen drop, ketika itu dia mula ada simptom batuk-batuk. Dia fikir itu gejala biasa sebab tinggal dua hari lagi untuk potong gelang,” katanya.


“Semoga Hadiah Tudung-Tudung Beri Manfaat Untuk Awak Sarah”

Menerusi satu perkongsian di Instagram, penyanyi Elyana berkata dia menerima banyak tudung yang dihadiahkan oleh Allahyarham Siti Sarah seleaps dia membuat keputusan berhijab pada Jun lalu.

Dalam entri tersebut, Elyana memberitahu tudung warna mereah yang dipakainya itu juga merupakan salah satu yang dihadiahkan daripada arwah Siti Sarah.

“Assalamualaikum. Hari ini saya pakai tudung pemberian arwah Siti Sarah. Banyak sangat tudung awak beri untuk saya.

“Alhamdulillah sekarang saya sudah pun bertudung. Jadi bolehlah pakai tudung yang awak bagi setiap hari. Semoga bermanfaat untuk awak dan juga saya. Saya sayang awak. Terima kasih Sarah,” tulisnya.

Dalam pada itu, Elyana turut berkongsikan kenangannya bersama Sarah sepanjang karier nyanyian mereka bersama-sama. Ujarnya, Sarah seorang rakan yang tidak pernah lupa bertanya khabar.

“Awak meninggalkan memori yang indah sepanjang perkenalan. Kita sama-sama membesar dalam industri dari remaja, sampailah berumah tangga.

“Awak masih tidak lupa untuk mencari saya dan bertanya khabar. Saya jual kuih, awak beli. Awak sangat menyokong saya. Sudahlan comel, pandai nyanyi dan baik hati pula,” katanya.


“Saya Rasa Dunia Ini Macam Sesepi-Sepinya..” – Raisuddin

Selepas sehari lebih pemergian puteri kesayangannya pada Isnin lalu, bapa kepada penyanyi Allahyarham Siti Sarah iaitu Raissuddin Hamzah berkongsikan kedukaannya selepas bacaan tahlil dan doa selamat secara virtual untuk anaknya malam tadi.

Raissuddin berkata dia hilang kata-kata apabila menantunya Shuib memaklumkan anaknya itu sudah tiada. Ujarnya, dunia ini dirasakan sepi sebaik sahaja menerima perkhabaran tersebut.

“Saya tuan-tuan lebih faham perasaan saya. Kalau diminta komen, saya tak tahu macam mana nak jawab. Kalau dulu-dulu, sewaktu bersama dengan Sarah menyertai mana-mana pertandingan, apa sahaja pertanyaan wartawan, mudah untuk saya jawab. Tetapi yang ini, memang payah.

“Cuma yang saya harapkan, doakan Sarah agar tenang di sana. Kita hanya dapat mengenang dan dia takkan kembali lagi,” katanya.

Raissuddin yang kurang sihat apabila turut dijangkiti Covid-19 berkata pemergian Sarah itu adalah ketentuan Ilahi dan takdir yang ditetapkan oleh Allah.

Penyanyi popular sekitar tahun 1980-an itu juga menyifatkan anak keduanya itu seorang yang sangat taat kepada orang tua dan sangat manja dengannya. Ujarnya, sehari sebelum ke hospital, Sarah datang kepadanya dan memegang tangannya namun tidak berkata apa-apa.

“Dia seorang anak yang sangat baik dan tak pernah membantah dan melawan cakap saya.

“Allahyarham juga seorang yang manja dengan saya. Banyak kenangan manis kami bersama sepanjang 37 tahun hidupnya.Sebelum berkahwin, banyak kenangan manis yang tak dapat dilupakan. Kami banyak bersama sampailah saya lepaskan dia untuk dijaga oleh Shuib.

“Sehari sebelum dia pergi ke hospital, semasa saya sedang baring di atas sofa, dia datang pegang tangan saya Kami berpegangan tangan tetapi tidak berkata apa-apa,” katanya.


Shuib Tak Sabar Nak Tengok, Pegang Ayash Affan Hari Ini

Shuib Sepahtu memaklumkan dia akan ke Hospital Canselor Tuanku Muhriz (HCTM) untuk bertemu bayinya, Ayash Affan buat pertama kali hari ini.

Perkara itu diberitahu Shuib dalam majlis tahlil dan bacaan Yassin untuk arwah isterinya yang berlangsung secara virtual, malam tadi.

BACA: Netizen Sebak Lihat Shuib Beritahu Anak Tentang Pemergian Siti Sara

“Insya-Allah, kalau ada rezeki, esok saya akan ke HCTM untuk melihat Ayash Affan buat pertama kalinya. Anak-anak pun asyik bertanya. Insya-Allah, kalau ada rezeki esok, saya tak sabar nak tengok dia, pegang dia,” katanya.

Berkongsi mengenai hari pertama tanpa isteri tersayang disisi, Shuib tidak menafikan rasa rindu pada bidadarinya itu adalah satu perasaan yang berat untuk digambarkan.

“Hari ini, hari pertama di mana saya rasa, memang tipulah kalau saya cakap saya okay. Memang satu keadaan yang sangat pelik sebab sebelum ini, walaupun dia tak ada di rumah, tapi sekurang-kurangnya, saya tahu dia ada di hospital.

“Tapi, (hari ini) bila saya turun ke bawah, saya tahu dia memang dah tak ada. Cuma, itulah. Bila dihimpit rindu, bila rindu menjengah, jadi ia sesuatu yang agak berat. Insya-Allah, masa akan mengubati dan rindu akan kekal selamanya,” katanya.


Abang Siti Sarah Positif Covid-19, Tahap Oksigen Menurun

Ketika keluarga masih berduka di atas pemergian Allahyarham Siti Sarah, abang kepada penyanyi itu pula iaitu Ahmad Firdous Raisuddin pula sedang bertarung melawan Covid-19.

Menurut Shuib, abang iparnya dimasukkan ke Hospital Serdang kerana tahap oksigen semakin menurun namun keadaannya masih stabil.

BACA: “Aku Faham Perasaan Shuib, Tapi Belum Tentu Aku Boleh Hadap”

“Sudah lapan hari abang ipar saya dikuarantin. Oksigen dia juga semakin menurun, tapi keadaan dia masih lagi stabil dan dirawat di Hospital Serdang,” katanya.

Shuib berkata dia menjadi fobia dengan virus membawa maut itu serta menasihatinya supaya tidak menunggu lama untuk mendapatkan rawatan.

“Saya jadi fobia. Apabila abang ipar saya menjalani pemeriksaan tahap kandungan oksigen antara 94 dan 95 peratus.

“Saya cakap, tak payah tunggu lama-lama, pergi dapatkan rawatan segera. Saya mohon, tolong doakan abang ipar saya,” katanya.

Dalam pada itu, Shuib turut menasihati orang ramau suapaya lebih menjaga kesihataan dalam situasi sekarang dan alat oksimeter antara benda wajib perlu ada.

“Apabila sudah berlaku perkara macam ini, kena ada kesedaran untuk menjaga kesihatan. Kita kena periksa diri apa diperlukan, apa vitamin yang kita kena ambil dan bagaimana nak menjaga sistem imunisasi.

“Kalau ada anggota keluarga dijangkiti Covid-19, kita kena tahu apa kita kena buat. Kena ada oksimeter. Ini benda wajib ada sekarang,” katanya.


“Pada Artis & Produksi Anti-Vaksin, Mereka Boleh Duduk Rumah Selamanya”

Baru-baru ini, pengarah dan juga penerbit drama terkenal, Jinggo ada meluahkan pendiriannya mengenai golongan anti-vaksin di kalangan artis dan pasukan produksi.

Menurut suami kepada Sheila Rusly itu, setiap orang ada pendirian dan pastinya mahu pendirian mereka dihormati. Ujarnya, kepada artis dan produksi yang anti vaksin, mereka boleh duduk di rumah selamanya.

BACA: Jinggo Perjelas Kenapa Tak Pilih Pelakon Lama Bawa Watak Opah

“So, hormati pendirian orang lain sebagaimana kamu mahu orang lain menghormati pendirian kamu. Pada artis, produksi yang anti-vaksin, kamu boleh stay home forever. Pada yang dah vaksin let’s go,” katannya.

Ahad lalu, Perdana Menteri Tan Sri Muhyiddin Yassin mengumumkan kemudahan bagi individu yang sudah menerima vaksinasi lengkap termasuk kebenaran untuk makan dalam restoran serta solat berjemaah di masjid dan surau.

Kerajaan juga membenarkan kebenaran merentas daerah dan negeri bagi pasangan suami isteri jarak jauh selain ibu bapa untuk berjumpa anak-anak di bawah umur 18 tahun.


Netizen Sebak Lihat Shuib Beritahu Anak Tentang Pemergian Siti Sarah

Menerusi IG Live semalam, Shuib memberitahu dia menguatkan hati untuk memberitahu kepada ketiga-tiga anaknya mengenai pemergian ibunya.

Kata Shuib lagi, sebaik sahaja dia pulang dari proses pengebumian, anak-anak sudah mula bertanya mengapa wajah ibu mereka terpampang di media sosial dan ramai ibu mereka sudah tiada.

BACA: Shuib Dedah Mandikan Arwah Siti Sarah Selama 3 Bulan Setiap Hari

Menerusi akaun Instagram Siti Sarah, Shuib memuat naik video dimana dia memberitahu anak-anak tentang pemergian ibunya dan selepas ini ibu mereka tidak akan pulang.

Sebaik sahaja Shuib mengatakan ibu mereka tidak akan lagi pulang, anak-anaknya menangis teresak-esak, malah Shuib juga dilihat sebak memaklumkan perkara itu.

“Ibu tak akan balik dah..Ibu dah tak ada tau..kita dah tak jumpa ibu. Ibu dah tak ada dekat dunia tapi ibu dah ada dekat syurga..” tuturnya lembut.

Perkongsian video tersebut turut membuatkan rakan artis dan netizen sebak serta menitipkan kata-kata semangat kepada Shuib untuk terus kuat demi anak-anaknya. Malah, ramai mendoakan ketiga-tiga ‘harta’ Allahyarham Sarah itu menjadi anak yang soleh dan solehah.


Shuib Dedah Mandikan Arwah Siti Sarah Selama 3 Bulan Setiap Hari

Shuib Sepahtu berkongsikan selama Perintah Kawalan Pergerakan (PKP) selama tiga bulan merupakan kenangan manis buat dirinya kerana diberi kesempatan berkasih sayang dengan Allahyarham Siti Sarah.

Menurut Shuib, perkara paling dikenang adalah sikap manja arwah isterinya dimana dia memandikan Sarah setiap hari apatah lagi arwah sedang hamil ketika itu.

BACA: “Aku Faham Perasaan Shuib, Tapi Belum Tentu Aku Boleh Hadap”

“Allahukabar masa tiga bulan PKP tak keluar bekerja, saya ada kerja sendiri iaitu mandikan Sarah setiap hari. Dia kan tengah hamil anak kami waktu itu.

“Kalau ditanya kenapa belum mandi, dia akan cakap sebab saya belum mandikan. Bayangkan setiap hari saya mandikan dia dan baru saya tahu kenapa perempuan mandi lama. Sabun lain, scrub lain, Allahuakbar,” katanya.

Kata Shuib lagi, dia meluahkan rasa syukur kerana sepanjang tiga bulan itu mereka banyak melakukan aktiviti bersama dan sangat bahagia.

“Alhamdulillah 11 tahun dia pinjamkan, saya sangat bahagia, masa PKP tu 3 bulan kami bersama, lakukan semua aktiviti semua bersama sama, Allahuakbar,” katanya.

Berkongsikan perkara itu ketika sesi badaan Yasin melalui aplikasi Zoom, Shuib berkongsikan selain memandikan isterinya dia turut menjadi tukang urut bidadarinya itu.

“Kena urut dia sampai dua jam. Dua jam okay. Nasib baik sambil urut saya boleh layan tengok Netflix,” katanya.


Terkenang Pemergian Siti Sarah, TokTi Tak Mampu Nyanyi Lagu Aku Bidadari Syurgamu

Terkenangkan pemergian Allahyarham Siti Sarah, penyanyi nombor satu negara, Datuk Seri Siti Nurhaliza tidak dapat mengawal kesedihan ketika menyanyikan lagu Aku Bidadari Syurga ketika menjayakan rakaman persembahan secara virtual semalam.

Ketika persembahan Siti tidak dilihat sebak dan mengalirkan air mata serta tidak dapat menyampaikan lagu itu sepenuhnya. Pengurusnya, Rozi Abdul Razak berkata sebelum rakaman Siti memaklumkan bimbang jika tidak dapat menyanyikan lagu tersebut.

BACA: Shuib Sebak Terima Video Solat Jenazah Ghaib Buat Siti Sarah Dari Masjidil Haram

“Hari ini (semalam) Siti menjalani rakaman persembahan secara virtual dan penganjur memilih salah satu lagu iaitu Aku Bidadari Syurgamu.

“Sebelum memulakan rakaman, Siti sudah memaklumkan bahawa beliau bimbang tidak dapat menyanyikan lagu tersebut kerana perasaan sedih dan sebak di atas pemergian sahabat artis, arwah Siti Sarah Raissuddin,” tulis Rozi.

Kata Rozi lagi, Siti hanya mampu menyanyikan lagu itu dua baris sahaja sebelum nyanyiannya terhenti kerana tidak dapat menahan rasa sebak.

“Memulakan rangkap pertama lagu tersebut, hanya 2 baris sahaja mampu dinyanyikan dan beliau terus berhenti. Lalu kami memohon kepada penganjur untuk menukar lagu dan penganjur juga sangat memahami situasi hari ini,” kata Rozi lagi.

Sementara itu, menerusi satu perkongsian di Insta Story, Siti turut berkongsi video kenangan Siti Sarah dan Shuib memberikan sokongan ketika Konsert Siti Nurhaliza On Tour yang berlangsung pada tahun 2019.


“Aku Faham Perasaan Shuib, Tapi Belum Tentu Aku Boleh Hadap”

Turut berduka di atas pemergian Allahyarham Siti Sarah, pelakon Sharnaaz Ahmad berkata sebagai insan bergelar bapa dia memahami perasaan Shuib Sepahtu.

Bagaimanapun, Sharnaaz memberitahu belum tentu dia dapat menghadapi apa yang dilalui oleh Shuib yang kehilagan isteri tersayang dan kini dialah yang akan menjaga anak-anak.

“Sebagai seorang bapa, aku benar-benar faham perasaan Shuib. Tapi belum tentu aku dapat hadapinya. Ib (Shuib), kuatkan semangat, kuatkan iman, arwah Sarah kini ditempat yang paling bahagia dan indah,” tulisnya

Dalam pada itu, Sharnaaz turut memohon agar Shuib terus kuat serta meneruskan hidup demi anak-anak dan dia akan terus mendoakan untuk sahabatnya itu.

“Kuat demi anak-anak awak okay. Tiada kata mampu digambarkan hanya ikhlas mendoakan awak mengharungi ini dengan reda,” katanya lagi.

Pagi semalam, Siti Sarah disahkan meninggal dunia di Unit Rawatan Rapi (ICU), Hospital Canselor Tuanku Muhriz, Universiti Kebangsaan Malaysia, UKM (PPUKM), Cheras.


Shuib Sebak Terima Video Solat Jenazah Ghaib Buat Siti Sarah Dari Masjidil Haram

Sejak semalam apa sahaja perkongsian mengenai pemergian penyanyi terkenal, Allahyarham Siti Sarah pasti membuatkan ramai sebak. Malah, ramai seolah tidak percaya arwah sudah pergi menghadap Ilahi.

Menerusi satu perkongsian sebentar tadi, pelawak Shuib Sepahtu meluahkan rasa syukur dan sebak apabila ada pihak yang sudi melakukan solat jenazah ghaib dari Masjidil Haram untuk isterinya.

Menurut Shuib, dia menerima satu kiriman video solat jenazah untuk Allahyarham isterinya yang diadakan di Masjidil Haram. Kata Shuib lagi, betapa Allah begitu menyayangi isterinya.

Perkongsian Shuib itu mendapat pelbagai reaksi daripada netizen termasuk Ustaz Ebit Lew dan Ustaz Abdullah Khairi yang turut cemburu dengan kebaikan dilakukan Siti Sarah sehingga didoakan sampai ke Masjidil Haram.


“Siti Sarah Banyak Kali Tanya Ingin Bayar Sewa Rumah Orang Miskin”

Turut berduka di atas pemergian penyanyi terkenal, Siti Sarah Raissuddin pagi semalam, pendakwah terkenal, Ustaz Ebit Lew turut mengucapkan salam takziah kepada keluarga Allahyarham.

Menerusi perkongsian di Insta Story, Ebit menitipkan rasa sedihnya serta mendedahkan arwah Sarah menawarkan diri membantu membayar beberapa rumah sewa golongan miskin.

“Ya Allah sedihnya rasa. Insya-Allah, Shuib , Siti Sarah serta anak-anak semuanya akan bersama kembali dalam syurga Firdaus.

“Sarah banyak kali tanya kepada saya ingin bayarkan sewa beberapa rumah orang miskin yang saya uruskan dan anak yatim yang saya bantu sekolahkan,” tulisnya.

Dalam entri tersebut, Ebit turut mendoakan agar arwah dikurniakan syurga Firdaus serta berharap suaminya, Shuib bersabar dengan ujian tersebut.


“Sarah Belum Divaksin, Paru-Paru Penuh Dengan Virus Covid-19”

Menerusi IG Live petang tadi, Shuib berkata keluarganya positif Covid-19 bermula dengan pembantu rumah mereka yang terlebih dahulu dijangkiti wabak tersebut.

Shuib juga memaklumkan arwah isterinya belum menerima suntikan vaksin dan doktor memberitahu paru-paru Siti Sarah dipenuhi dengan Covid-19 sehingga menjejaskan organ lain.

BACA: “Banyak Kebaikan Dibuat Siti Sarah Dalam Senyap, Duit Bulanan Diguna Untuk Sedekah”

Dalam perkongsian itu, Shuib juga berkata ada seorang petugas kesihatan memberi pesanan kepadanya berkenaan dengan vaksin ketika dia di hospital untuk melakukan pengecaman mayat.

Shuib turut berpesan kepada orang ramai supaya mengambil vaksin kerana ia mampu memberi pelindungan daripada wabak tersebut. Ujarnya, jika banyak wang sekalipun tiada guna jika diserang Covid-19.

“Mereka menasihati ambillah vaksin. Kita semua kena jaga kesihatan, jaga SOP dan jangan hendak ke sana sini. Bagi yang ada duit lebih, melaburlah untuk beli vitamin.

“Hospital swasta semua penuh. Ketika tu duit banyak pun tak guna…isteri saya tak akan kembali,” katanya.

Dalam pada itu, Shuib turut menekankan untuk menjaga kesihatan dan mendapatkan oximeter oksigen bagi memastikan oksigen dalam badan tidak menurun.

Ujarnya, kealpaannya serta mengambil ringan tentang bacaan oksigen Sarah ketika kuarantin dirumah membuatkan dia kehilangan bidadarinya itu buat selamanya.


Time MCO Ni, OPPO Reno 6 Z Belanja Konsert Free & Nak Bagi Phone Percuma!

Kalau korang nak tahu, baru-baru ni OPPO ada buat pre order untuk telefon pintar terbaru mereka iaitu OPPO Reno6 Series 5G dan Enco Air. Sambutan untuk pre order tu memang betul-betul wow, boleh dikatakan hanya dengan sekelip mata jer dah full list pre order .

Tapi kali ini, untuk dapatkan OPPO Reno6 Series 5G dah tak perlu masuk list pre order lagi dah. Korang boleh terus membeli pada 14 Ogos ini.

Paling best, korang siap boleh dapat hadiah percuma bernilai sehingga RM620 termasuklah 1 Year HeyTap Cloud Service with 1TB Storage Space, Powerbank, Bluetooth Speaker dan Smart Tag. Bukan tu jer, kalau korang jadi pelanggan pertama, korang siap boleh dapat giveaway yang lagi best dari OPPO iaitu Mighty Mug dan Culinary Set bernilai RM159.

Bukan tu jer, yang korang boleh dapat time membeli OPPO Reno6 Series 5G ni. Korang juga boleh enjoy dengan pesembahan dari Khai Bahar, Stacy, Wany Hasrita, Amir Masdi dalam Reno6 series First Sale ni.

Yang penting korang tak perlu pergi mana-mana, cuma on jer Facebook Rasmi OPPO dan kedai rasmi OPPO di Shoppee Live. Time ni korang akan dihiburkan dengan pelbagai persembahan menarik.

Kena tonton sampai habis tau untuk rebut peluang keemasan yang disediakan oleh OPPO ni. Mana tahu ada hadiah yang lagi best kan!

Of course lah banyak gila hadiah yang korang akan dapat bila korang join Reno6 series First Sale. Paling tak dijangka-jangka korang akan dapat OPPO Reno6 Z dan Enco Air. Dua barang ni sangat-sangat limited, jadi korang memang kena rebut dengan cepat.

Setiap produk OPPO yang korang grab nanti, korang akan dapat potongan harga yang kaw-kaw. OPPO akan memberi extra promo code yang berjumlah RM40,000! Macam OPPO Reno6 korang akan dapat RM200 off, OPPO Reno6 Z pula akan dapat potongan harga sebanyak RM150 dan Enco Air RM50 off.

Jadi sambil korang membeli tu korang boleh berhibur dengan persembahan selebriti kegemaran korang.

Kalau korang perasaan, OPPO Reno6 Z ni ada ramai peminat termasuk lah selebriti kegemaran korang. Sebabnya telefon pintar ni mempunyai kuasa ajaib yang sangat power, antaranya gadjet ni adalah poket paling ngam untuk gambar portrait korang.

Nak tahu apa lagi yang ada pada OPPO Reno6 Z ni, jom layan sampai habis.

Gambar potret korang akan lebih cun lepas ni dengan penggunaan bokeh ada kamera depan dan belakang OPPO Reno6 Z.

Dengan hanya satu klik, ciri ini secara automatik akan mengubah lampu pada latar belakang di tempat cahaya untuk jadi bokeh dan mencerahkan subjek potret. Teknik ini akan memberikan gambar yang super duper wow! Tak percaya korang kena cuba.

Bokeh Flare Portrait boleh digunakan untuk merakam pemandangan malam seperti pemandangan malam di bandar, makan malam yang romantis, pesta Krismas, atau pemandangan siang seperti tepi tasik, taman, hari hujan dan banyak lagi lah yang akan buatkan panorama korang nampak lagi cun.

Kiranya dengan Bokeh Flare Portrait yang ada pada Reno6 Z ni akan jadikan gambar korang sama macam guna kamera DSLR. Boleh lah acah-acah macam dalam studio.

OPPO Reno6 Z dilengkapi dengan kamera utama resolusi ultra tinggi dan algoritma resolusi yang dapat menghasilkan resolusi gambar sehingga 108MP.

Dengan menggunakan OPPO’s exclusive Image Clear Engine dan color temperature sensor, dapat fokus daripada mula korang on kamera. Ciri ni dapat pastikan gambar pergerakkan cepat sentiasa jelas dan stabil.

Contohnya, gambar-gambar yang memerlukan pegerakkan, macam gambar candid si manja korang tengah bermain ker. Bila korang on jer mood ni gambar candid tersebut tak blur.

Ciri ini membolehkan korang copy gaya potret kegemaran korang dengan mudah ke foto dengan satu hanya klik. Paling best ciri AI Palette ni akan memberikan kawalan kreatif terhadap gambar korang sendiri.

OPPO Reno6 Z dilengkapi dengan teknologi RAM Expansion yang dikembangkan sendiri oleh OPPO. Di mana dengan fungsi ini jika ruangan RAM korang dah full, korang boleh memilih untuk menukar sebahagian dari ROM yang tersedia menjadi RAM maya dengan menghidupkan fungsi “RAM Expansion”.

Ada 3 ruangan tambahan yang korang boleh adjust sendiri samaada 2GB, 3GB, atau 5GB. Jadi dengan fungsi ni korang dah tak perlu padam gambar selfie korang yang bertimbun tu guna jer RAM Expansion.

Eksklusif untuk Reno6 Z korang boleh scroll phone korang tanpa perlu sentuh pun. Korang hanya perlu pergi ke butang yang ada pada bahagian tengah phone dan buat tanda isyarat naik atau turun untuk gerakkan page. Jadi time masak pun boleh lah layan resepi best. Yang penting phone tak kotor.

Kalau korang nak tahu OPPO Enco Air True Wireless Earphones ni adalah satu produk yang memang ngam dengan life style kita. Dari segi teknologi dia memang tak payah cakap lah, serba-serbi lengkap. Siap dengan saluran penambah bass khas dan pemacu titanium komposit 12 mm. Enco Air ini direka untuk memberikan kombinasi seimbang antara nada bass tebal dan kuat hingga nada treble, yang direka untuk memberikan pengguna audio yang lebih terperinci.

Paling best, kuasa pengecasannya sangat pantas dan tahan lama. OPPO Enco Air sangat sesuai untuk korang yang bimbang dengan jangka hayat bateri.

Okey! Berbalik dengan kata-kata kami yang Enco Air ni ngam dengan life style ni sebabnya reka bentuknya separa lut sinar, audio berkualiti tinggi dan kawalan sentuhan sangat mudah. Memang sesuai untuk korang yang gemar menggunakan Enco Air sebagai penghibur hari-hari korang.

Amacam best kan, apa yang ada pada OPPO Reno6 Z ni, siap ada Enco Air kalau korang rebut masa Reno6 series First Sale. Jadi jangan lepaskan peluang untuk rebut semua barangan OPPO ni. Save the date 14 Ogos ini jam 8 malam!


“Banyak Kebaikan Dibuat Siti Sarah Dalam Senyap, Duit Bulanan Diguna Untuk Sedekah”

Ketika di awal perkahwinan, Shuib Sepahtu berkongsikan arwah isterinya, Siti Sarah tidak pernah mengeluh meskipun kehidupan mereka berdepan kesulitan sehingga terpaksa berhutang pemberian mas kahwin.

Menerusi sesi live sebentar tadi, Shuib berkata meskipun Sarah sudah popular sebagai penyanyi namun arwah sentiasa setia bersamanya sehingga ke akhir hayatnya.

BACA: “Saya Tertanya Apa Kebaikan Arwah Siti Sarah Hingga Ramai Mendoakannya?”

“Dalam apa sahaja keadaan baik susah dan senang, Siti Sarah tidak pernah tinggalkan saya. Dia tidak pernah malu teman saya berniaga di pasar malam ketika sedang hamil walaupun namanya popular sebagai artis.

“Saya kagum dengan kesetiaannya pada saya, sentiasa beri saya sokongan dan kekuatan. Apa sahaja kejayaan saya hari ini adalah kerana tuah dia. Saya tidak malu mengakui saya berkongsi tuah isteri saya,” katanya.

Sepanjang 11 tahun mendirikan rumah tangga, Shuib menyifatkan bidadarinya itu seorang isteri yang sangat setia, taat dan begitu menghormati suaminya.

Lebih sebak, Shuib berkata selama ini banyak kebaikan dilakukan arwah dalam senyap dengan banyak bersedekah. Katanya, isterinya itu tidak pernah berkira soal duit ringgit dan kasih sayang.

“Terima kasih pada 11 tahun yang luar biasa buat isteri saya. Dia tidak pernah berkira dengan sedekah jariah. Rupa-rupanya banyak kebaikan dibuatnya dalam senyap.

“Duit yang saya bagi pada dia disalurkan pada sedekah dan kerana kemuliaan dia, Allah kurniakan saya rezeki yang melimpah ruah,” katanya.

Reda dengan pemergian isterinya, Shuib berkata Allah hanya pinjamkan isterinya selama 11 tahun sahaja. Ujarnya dia pernah bergurau dengan arwah isteri mahu meninggal dalam syahid, rupanya arwah Sarah yang akan pergi dahulu.

“Saya semakin sedar bahawa isteri bukan milik saya, dia milik Allah. Isteri saya hanya dipinjamkan untuk 11 tahun sahaja, namun 11 tahun yang luar biasa.

“Saya redha menerima ketentuan ini dan dalam masa sama saya amat mencemburui pemergian isteri saya dalam husnol khotimah. Saya pernah bergurau dengan arwah isteri saya bahawa saya mahu meninggal dunia dalam syahid.

“Rupa-rupanya dia yang ‘pergi’ syahid, dia dapat layanan istimewa daripada Allah. Dasyhatnya pemergian Siti Sarah Raissuddin ini. Satu persatu Allah permudahkan,” ujarnya.


“Saya Tertanya Apa Kebaikan Arwah Siti Sarah Hingga Ramai Mendoakannya?”

Ramai yang menitipkan doa buat Allahyarham Siti Sarah, Shuib akui tertanya-tanya dalam diri sendiri apakah kebaikan arwah isterinya sepanjang di dunia ini.

Shuib mengakui pemergian arwah isterinya diratapi dan dicemburui ramai. Kata Shuib lagi, sehinggakan dia menerima mesej daripada nombor tidak dikenali memaklumkan solat hajat.

“Bertalu-talu saya mendapat mesej dan video dari pelusuk seluruh negara yang menganjurkan bacaan Yassin dan doa selamat buat arwah. Tidak kurang juga menghantar gambar memaklumkan soal hajat dilakukan.

“Malah, ada sebahagiannya daripada nombor telefon yang tidak saya kenali. Apakah kebaikan arwah isteri hingga semua orang mahu mendoakan keajaiban dan kesembuhan buatnya? Perkara ini membuatkan saya tertanya-tanya dalam diri sendiri.

“Terlalu ramai ambil tahu mengenai perkembangan diri arwah. Saya tertanya-tanya apakah kebaikan arwah yang saya sendiri tidak tahu. Benar, saya mencemburui pemergiannya,” katanya.

Kata Shuib lagi, dia sudah reda jika arwah isterinya dijemput Ilahi sejak keadannya dilaporkan kritikal pada Jumaat lalu.

“Kami pernah bercakap soal kematian. Malah, arwah isteri pernah cakap kalau boleh mahu meninggal pada Jumaat penghulu hari kerana mahu mendapat ‘husnul khatimah’ dan lepas seksaan kubur.

“Jika ikutkan, saya reda seandainya Allah mencabut nyawanya ketika nazak dan paras bacaan oksigen menurun pada Jumaat lalu. Namun, Allah memberikan arwah sedikit masa lagi untuk hidup. Akhirnya, hari ini arwah pergi juga,” katanya.

Awal pagi tadi, Shuib memaklumkan isterinya, Siti Sarah menghembuskan nafas terakhir pada jam 5.13 pagi selepas tiga hari ditidurkan sejak petang Jumaat lalu untuk menjalani pembedahan mengeluarkan bayi dalam kandungannya yang berusia lapan bulan.


Lagu Kesetiaan Kembali Tular Di Media Sosial

Pemergian penyanyi Allahyarham Siti Sarah bukan sahaja ditangisi keluarga dan rakan industri seni, malah rakyat Malaysia turut berduka dengan berita tersebut.

Menerusi Twitter, nama Allahyarham trending apabila rata-rata netizen memuat naik foto dan ucapan takziah buat Shuib sekeluarga.

Malah, video Siti Sarah menyanyi lagu popularnya, Kesetiaan turut tular. Rata-rata berpendapat lagu tersebut kini telah membawa satu makna yang lebih besar selepas pemergian Siti Sarah.

Netizen berkata lagu tersebut merupakan lagu kegemaran mereka dan akan terasa lain selepas ini setiap kali mendengarnya. Tidak kurang juga, mereka akan menangis setiap kali mendengar lagu tersebut selepas ini.


“Allahyarham Siti Sarah Tergolong Dalam Syahid Akhirat”

Pendakwah bebas, Imam Muda Asyraf menyifatkan pemergian penyanyi, Allahyarham Siti Sarah Raissuddin, 36, akibat COVID-19 sebagai syahid akhirat.

Menurut Asyraf lagi, arwah Siti Sarah yang meninggal dunia selepas melahirkan anak membolehkan penyanyi itu tergolong dalam syahid ketiga, iaitu syahid akhirat.

BACA: Sempat Buat Panggilan Video Terakhir, Air Mata Sarah Mengalir Ketika Nazak

“Syahid terbahagi kepada tiga peringkat iaitu syahid dunia dan akhirat, syahid dunia serta syahid akhirat.

“Syahid akhirat apabila kematian disebabkan melahirkan anak, terbakar, wabak seperti taun serta COVID-19, lemas dan sebagainya.

“Dalam kes Siti Sarah, Allahyarhamah meninggal dunia disebabkan virus COVID-19 dan baru melahirkan anak. Maka, kita boleh kata Allahyarhamah tergolong dalam syahid akhirat,” katanya.

Kata Asyraf lagi, individu yang tergolong dalam syahid akhirat akan diberi ganjaran dan kemuliaan Allah SWT di akhirat.

“Jenazah mereka diuruskan seperti biasa. Cuma diberikan kemuliaan khusus di akhirat nanti. Jadi, marilah kita sama-sama mendoakan semoga Allahyarham tergolong dalam syahid akhirat,” katanya.


Sempat Buat Panggilan Video Terakhir, Air Mata Sarah Mengalir Ketika Nazak

Pelawak, Shuib Sepahtu memaklumkan dia sempat membuat panggilan video terakhir ketika isterinya, Allahyarham Siti Sarah sedang nazak di Unit Rawatan Rapi (ICU).

Shuib berkata dia dapat melihat air mata isterinya itu mengalir ketika membuat panggilan video seolah memahami apa yang dibualkan bersama anak-anak.

BACA: Sempat Tunai Ibadah Korban Di Gaza, Nadir Al Nuri Dedah Siti Sarah Mahu Rahsiakan

“Dengan bantuan jururawat dan doktor, saya membuat panggilan video, itulah kali terakhir saya dan anak-anak dapat menatap wajah arwah ketika masih bernyawa.

“Ketika itu, saya nampak air mata berlinangan di pipinya, seolah-olah memahami apa yang kami bualkan dengannya.

“Saya sempat ke hospital selepas anak-anak tidur dan selesai majlis bacaan Yassin dan doa selamat, malam tadi. Namun, saya tidak dibenarkan bertemu arwah. Saya kemudiannya berpatah balik ke rumah,” katanya.

Reda di atas pemergian arwah isterinya, Shuib berkata apa yang sukar untuknya adalah untuk maklumkan perkara itu kepada tiga anak mereka.

“Cuma, cabaran saya untuk memaklumkan kepada tiga cahaya mata mengenai ketiadaan arwah ibunya,” katanya.

Shuib berkata arwah isterinya akan dikebumikan jam 12 tengah hari ini di Tanah Perkuburan Islam, Kampung Sungai Pusu, Gombak bersebelahan kubur arwah ibunya.

“Arwah memang minta dikebumikan di sebelah kubur arwah ibunya. Jika berbual soal kematian, arwah ada menyebut keinginan disemadikan di sebelah kubur arwah ibunya,” katanya.


Penting! Setiap Titis Air Yang Anda Guna Amat Bermakna

Sejak permulaan fasa baharu Perintah Kawalan Pergerakan (PKP) di Selangor, Kuala Lumpur dan Putrajaya, anda perasan kan banyak aduan tentang peningkatan drastik mengenai bil air yang tinggi. Persoalan yang timbul sekarang ini, apakah puncanya?

Pernahkah anda terfikir bahawa masa anda mandi yang lama, paip air yang dibiarkan terbuka semasa menggosok gigi atau jumlah air yang digunakan untuk membasuh kereta dan menyiram tanaman mungkin menyumbang kepada peningkatan bil air bulanan?

Walau bagaimanapun, dalam beberapa insiden yang lain, bil air yang tinggi mungkin disebabkan oleh kebocoran paip air dalaman.

Jadi, penting untuk kita mendapatkan pencerahan dan penjelasan berkenaan bil air bulanan untuk mengelakkan kekeliruan daripada berterusan.

Mungkin ianya sesuatu yang mengejutkan apabila menerima bil air yang tinggi ini. Namun, jangan risau, semua masalah ada penyelesaiannya.

Kalau anda nak tahu, pengiraan bil bulanan bagi setiap akaun anda dibuat berdasarkan bacaan meter yang diambil oleh pembaca meter di setiap premis anda.

Sebagai pelanggan, penting tau untuk anda tahu cara-cara membaca meter air. Untuk info anda, meter yang terdapat di premis menunjukkan jumlah penggunaan air anda yang dikira dalam unit meter padu.

Bagaimana cara untuk mengira bil air anda? Anda baca di imej bawah ini okay.

Bil air yang tinggi turut memberi kesan kepada mereka yang tinggal di kediaman yang dibina sebelum tahun 2000.

Mengapa begitu yer? Haa…kalau anda nak tahu, sistem perpaipan asal yang belum diganti akan menyebabkan anda berdepan dengan isu paip usang sehingga menjadi punca kebocoran paip dalaman.

Kebanyakan kediaman berdepan dengan masalah ini kerana bahan yang lebih kukuh dan tahan lasak untuk paip dalaman belum lagi dihasilkan pada waktu itu.

Tahukah anda bahawa sesebuah isi rumah boleh kehilangan sebanyak 20,000 gelen air (75,708 liter) setiap tahun sama ada melalui kebocoran langsung atau tidak langsung pada paip dan pancuran air. Dan lebih serius lagi pada paip air di siling dan di dalam dinding rumah anda.

Sekiranya tandas atau pili paip mengalami kebocoran, atau air mengalir secara berterusan, ia secara tidak langsung meningkatkan penggunaan air, sekaligus menyumbang kepada peningkatan bil air yang tinggi.

Bagi kebocoran paip air dalaman, anda perlu bertanggungjawab untuk menyenggara seperti yang telah dinyatakan di dalam Akta Industri Perkhidmatan Air 2006.

Apabila anda mengesan sebarang kebocoran air di dalam rumah, hubungi tukang paip bertauliah bagi membaiki kebocoran tersebut dengan segera.

Anda juga digalakkan untuk memeriksa paip air secara berkala kerana ia dapat menjimatkan perbelanjaan pembaikan yang tidak dijangka dan juga bil air yang tinggi pada masa akan datang.

Bagaimana caranya untuk memeriksa kebocoran paip air dalaman anda? Haa, kalau nak tahu rujuk imej dia bawah ni yer.

Pengiraan bil air bulanan bagi setiap akaun anda dibuat berdasarkan bacaan sebenar yang diambil oleh pembaca meter di premis anda. Namun, terdapat situasi di mana meter terhalang atau berada di dalam premis anda sehingga tidak boleh diakses secara terus.

Melihat kepada situasi ini, Air Selangor telah menjalankan program pengalihan meter, satu inisiatif yang dilaksanakan bagi memastikan meter air dapat diakses dengan mudah agar bacaan meter dapat diambil berdasarkan penggunaan air sebenar anda.

Setakat Julai 2021, sejumlah 3,657 (45.7%) daripada 7,227 meter air telah dialihkan. Menurut Akta Industri Perkhidmatan Air 2006, meter air di premis anda merupakan hak milik operator air. Pihak operator air berhak untuk menentukan posisi pemasangan meter bagi memudahkan operasi harian. Sekiranya meter berada di posisi yang sukar untuk diakses, operator air mungkin akan menukar atau mengalih posisi meter atau memasang meter baharu.

Kesalahan dalam pembacaan meter mungkin disebabkan oleh meter lama dan rosak. Oleh itu, penggantian meter lama dan rosak sangat penting dalam memastikan bacaan penggunaan air anda dapat direkodkan dengan tepat. Untuk itu, kos pengalihan atau penggantian meter air akan ditanggung sepenuhnya oleh Air Selangor.

Bagi anda yang masih mengalami masalah bil air tinggi setelah pertukaran meter air baharu oleh Air Selangor, sila kemukakan aduan anda dengan menghubungi 15300 atau hubungi Help Centre. Dengan berbuat demikian, Air Selangor boleh menyiasat kes-kes tersebut dengan kadar segera untuk mengelakkan masalah ini daripada berlarutan.

Sebagai seorang pelanggan, pastikan anda memantau sebarang peningkatan bil air bulanan kerana ini mungkin disebabkan oleh penggunaan air yang tidak terkawal.

Mungkin apabila ahli keluarga yang meluangkan lebih banyak masa di rumah semasa tempoh pandemik ini dan menggunakan lebih banyak air daripada jumlah purata 180 liter per kapita sehari seperti yang disasarkan oleh Suruhanjaya Perkhidmatan Air Negara (SPAN), trend penggunaan air anda mungkin meningkat.

Sebagai badan kawal selia industri perkhidmatan air negara, SPAN telah mencadangkan penggunaan air harian seperti berikut:

Di sebalik cabaran yang dihadapi, Air Selangor kekal komited dalam memastikan bekalan air bersih dan selamat dapat terus diagihkan kepada anda.

Sebagai operator air, Air Selangor sentiasa merancang dan meneroka pembinaan loji rawatan air baharu untuk terus memenuhi permintaan anda yang kian meningkat saban hari. Namun, pembangunan seperti ini memerlukan kos yang besar dan akan memberi kesan kepada alam sekitar pada jangka masa panjang.

Sebagai pengguna, kita haruslah memainkan peranan dalam menggunakan air secara berhemah untuk mengelakkan sebarang kejutan apabila menerima bil air bulanan di samping turut membantu operator air dalam melindungi sumber air kita.

Untuk sebarang info, anda boleh rujuk media sosial Air Selangor seperti berikut:


Sempat Tunai Ibadah Korban Di Gaza, Nadir Al Nuri Dedah Siti Sarah Mahu Rahsiakan

Terkejut apabila mendapat khabar berita pemergian Allahyarham Siti Sarah, Ketua Pegawai Eksekutif Cinta Gaza Malaysia (CGM), Muhammad Nadir Al-Nuri berkongsikan dia ada dihubungi arwah bulan lalu.

Menurut Nadir, arwah Sarah menghubunginya untuk menyertai ibadah korban di Gaza sempena sambutan Aidiladha. Ujarnya lagi, arwah seolah sedang mengejar timbangan amal kebaikannya yang terakhir.

“Tersentap kejap bila baca berita daripada Shuib mengenai pemergian Siti Sarah. Saya baru dihubungi Siti Sarah sebelum raya Haji (Aidiladha) lepas untuk dia ikuti program korban kami di Gaza.

“Masa tu saya terkejut bila dia maklumkan nak korbankan seekor lembu dengan harga belasan ribu ringgit, bukan satu bahagian saja. Ia seolah-olah dia sedang mengejar memberatkan timbangan amal kebaikannya yang terakhir,” katanya.

Kata Nadir lagi, Sarah juga sering berhubung dengannya untuk mengetahui perkembangan saudara Islam di bumi Palestin dan menyifatkan Allahyarham sangat beruntung didoakan ratusan penduduk Palestin.

“Selepas itu dia kerap berhubung dan bertanya mengenai keadaan saudara-saudara kita di Palestin. Rupa-rupanya Allah takdirkan nyawa dia diambil dalam keadaan dia memikirkan umat, peduli dengan nasib mereka malah didoakan ratusan penduduk di sini yang merasa daging pada tahun ini.

“Beruntunglah dikau, diberi syahid sambil didoakan ratusan keluarga syuhada akhirat di bumi berkat. Semoga engkau tenang di sana, al-Fatihah,” tulisnya.

Berkongsikan mesej perbualannya dengan Siti Sarah, Nadir turut mendedahkan Sarah seboleh-bolehnya mahu ibadah korban itu dirahsiakan kepada umum.

Bagaimanapun, arwah mengizinkan Nadir untuk berkongsi perkara itu sekiranya ia memberi manfaat kepada umat Islam.

Awal pagi tadi, Shuib memaklumkan Siti Sarah disahkan meninggal dunia di Unit Rawatan Rapi (ICU), Universiti Kebangsaan Malaysia, UKM (HCTM), di sini, jam 5.13 pagi. Al-Fatihah.


“Bidadari Syurga Saya Telah Pergi Buat Selama-lamanya”

‘Pukul 5.13 minit pagi, 9 Ogos 2021, bidadari syurga saya telah pergi buat selama-lamanya.’

Itu yang tertulis dalam perkongsian Shuib Sepahtu dinihari tadi tentang pemergian isterinya, Siti Sarah Raisuddin, 37.

Sarah menghembuskan nafas terakhir setelah tiga hari ditidurkan sejak petang Jumaat lalu untuk memberi laluan pembedahan mengeluarkan bayi dalam kandungannya yang berusia lapan bulan.

Biarpun dilahirkan pra matang dan menggunakan bantuan pernafasan, bayi yang akan dinamakan sebagai Ayash Affan atas pilihan Sarah itu berada dalam keadaan stabil.

Siti Sarah, 37, sebelum ini dikejarkan ke Pusat Perubatan Universiti Kebangsaan Malaysia, Cheras, Kuala Lumpur pada Selasa lalu berikutan tahap oksigen dalam badannya yang semakin merosot.

Sarah dan Shuib sekeluarga disahkan positif Covid-19 sejak 25 Julai lalu selepas menjalani saringan setelah pembantu rumah disahkan positif virus maut tersebut.

Pasangan itu bernikah pada 2011dan dikurniakan tiga cahaya mata iaitu Uwais Alqarni, 10, Dzahira Talita Zahra, 8, dan Ariq Matin, 6.


“Keadaan Siti Sarah Sekarang Sangat Tidak Baik”

Memaklumkan perkembangan terbaru mengenai Siti Sarah, Shuib berkata keadaan isterinya kini berada pada tahap yang kurang baik.

Menerima perkhabaran mengenai perkara itu sebelum majlis bacaan Yasin malam tadi, Shuib berkata bacaan oksigen isterinya itu pula berada pada tahap yang rendah.

“Sebelum majlis bacaan Yasin ini, doktor maklumkan keadaan Siti Sarah sangat tidak baik.  Saya dimaklumkan oleh pihak hospital bahawa keadaan kesihatan Siti Sarah sangat tidak baik dan bacaan paras oksigennya pula hanya 40.

“Sekarang pihak hospital sedang cuba untuk terbalikkan Sarah,” katanya sebelum majlis bacaan Yasin secara virtual sebentar tadi.

Semalam, Shuib memaklumkan isterinya sudah ditiarapkan dengan paru-paru boleh kembali normal dan bekalkan oksigen dalam badan.Menurut Shuib lagi, doktor juga memberitahu ada sedikit darah beku di paru-paru isterinya.


Shuib Mohon Henti Sebar Rakaman Suara Keadaan Siti Sarah

Menerusi satu perkongsian sebentar tadi, pelawak Shuib Sepahtu menyeru orang ramai supaya berhenti berkongsikan rakaman audio mengenai keadaan isterinya, Siti Sarah yang dikhabarkan sedang kritikal di Unit Rawatan Rapi (ICU).

Dalam entri tersebut, Shuib turut menjelaskan rakaman audio tular itu bukan keadaan terkini mengenai isterinya tetapi apa yang berlaku Jumaat lalu.

“Berkenaan ‘voice note’ yang viral (tular) mengenai Siti Sarah, itu adalah keadaannya pada hari Jumaat, 6 Ogos lalu.

“Jadi saya mohon tolong hentikan kongsi dan padam rakaman audio itu di mana-mana platform media sosial,” katanya.

Menurut Shuib lagi, keadaan isterinya masih lagi sama dan sedang ditidurkan serta memohon orang ramai terus menitipkan doa buat Siti Sarah.

“Keadaan terkini Sarah masih lagi sedang ditidurkan dan saya mohon terus mendoakan Sarah diberi kekuatan dan kesembuhan. Saya juga mendoakan kepada semua agar dilindungi, diberkati dan dirahmati Allah SWT,” katanya.

Terdahulu, tular rakaman audio mengenai keadaan Siti Sarah yang dilaporkan sudah tiada harapan selepas dimaklumkan oleh doktor yang merawat penyanyi berkenaan.


Ayda Jebat, Nabil Mahir Tak Kisah Jantina Anak

Bakal menimang cahaya mata sulung dijangka dua bulan lagi, pelakon dan penyanyi Ayda Jebat berkata dia dan suami, Nabil Mahir tidak kisah dengan jantina anak yang akan dilahirkan.

Menurut Ayda, dia dan Nabil hanya mahukan yang terbaik dan cahaya mata pertama mereka itu berada dalam keadaan sihat dan ceria.

BACA: Tak Beli Baju Hamil, Ayda Jebat ‘Sebat’ Baju & Boxer Suami

“Bayi lelaki atau perempuan itu tak penting. Kita hanya mahu yang terbaik, sihat dan ceria. Amin,” tulisnya.

Menerusi entri itu, Ayda turut memuat naik gambarnya memegang kek yang dihiasi dengan kek cawan berwarna biru dan merah jambu seperti memberi bayangan jantina anaknya.

Diruangan komen, rata-rata netizen meneka jantina bayi yang dikandungkan penyanyi itu adalah bayi perempuan selain melihat wajah Ayda yang berseri-seri.

Dalam pada itu, Ayda turut mengajak pengikutnya mendoakan kesembuhan penyanyi Siti Sarah yang kini masih belum sedarkan diri selepas menjalani pembedahan mengeluarkan bayinya pada Jumaat lalu.


Sarat Hamil Enam Bulan, Elly Mazlein Dimasukkan Ke Hospital

Pelakon dan penyanyi, Elly Mazlein dimasukkan ke sebuah pusat perubatan swasta di ibu kota untuk menjalani ujian Pengimejan Resonans Magnetic (MRI) ekoran sakit belakang di alaminya.

Elly yang kini sarat hamil enam bulan berkata mempunyai masalah pada bahagian belakang badan serta memaklumkan bayi yang dikandungnya berada dalam keadaan baik.

“Untuk kesayangan semua, kakak Lina (Elly) sihat, cuma Kak Lina ada masalah bahagian belakang. Alhamdulillah sekarang sudah boleh gerakkan badan.

“Sekejap lagi buat MRI. Tadi buat pemeriksaan bayi Megat, alhamdullah baby sihat (enam bulan),” tulisnya di Instagram.

Dalam perkongsian tersebut, Elly turut meminta orang ramai mendoakan kesejahteraan buat rakannya iaitu penyanyi, Siti Sarah yang masih berada di unit rawatan rapi (ICU).

“Malam ini ada bacaan Yaasin dan doa buat Sarah serta semua yang terkesan akibat Covid-19 melalui Zoom Meeting, sama-sama berdoa ya kesayangan.

“Sarah, Jan (Elly) doa dari hospital ya, tak dapat nak sertai. Jan sentiasa ingat Tasya (panggilan buat Sarah), love you Tasya. Teruskan doa buat Sarah ya, terima kasih semua,” tulisnya.


Boleh Rentas Negeri, Makan Di Kedai Untuk Rakyat 2 Dos Vaksin

Menerusi pengumuman khas sebentar tadi, Perdana Menteri Tan Sri Muhyiddin Yassin mengumumkan beberapa kemudahan-kemudahan khas bagi individu yang telah menerima vaksinasi lengkap.

Kerajaan bersetuju untuk memberi kelonggaran kepada individu yang lengkap dua dos vaksin dibenarkan untuk aktiviti makan dalam premis di negeri dalam dalam Pelan Pemulihan Negara Fasa 2 dan seterusnya bermula 10 Ogos 2021 ini.

Bagi ibu bapa yang lengkap dua dos vaksin yang ingin membawa anak-anak tetapi perlu memastikan mereka ikut SOP yang ditetapkan.

Pasangan suami isteri PJJ lengkap dua dos dibenarkan rentas daerah dan negeri. Manakala, ibu bapa yang sudah dapat vaksin dos lengkap dibenarkan rentas daerah atau negeri untuk berjumpa anak di bawah usia 18 tahun.

Pengembara warganegara dan bukan warganegara yang mempunyai kediaman di Malaysia tiba dari luar negara dan telah mendapat vaksin dos lengkap, dibenarkan menjalani kuarantin wajib di rumah.

Kerajaan bersetuju aktiviti solat sahaja dibenarkan di masjid dan surau bagi jemaah yang telah menerima vaksinasi lengkap.  Aktiviti solat sahaja dibenarkan ke atas semua fasa.

Bagi individu yang mengambil suntikan vaksin dua dos iaitu jenis Pfizer, Astra Zeneca dan Sinovac, individu peru melepasi hari ke 14 setelah vaksinasi untuk mendapatkan kemudahan ini. Manakala untuk vaksin satu dos, kemudahan ini terpakai jika lepas hari ke 28 dari tarikh suntikan.

Jemaah perlu menunjukkan sijil digital lengkap dua dos vaksin kepada petugas masjid atau surau sebelum masuk ke pusat ibadah.


Bapa Siti Sarah Turut Bersedih, Namun Enggan Ditemubual

Siti Sarah masih belum sedar dan berada di di Unit Rawatan Rapi (ICU) sejak Jumaat lalu, bapa kepada penyanyi penyanyi itu iaitu Raisuddin Hamzah turut bersedih dan bimbang dengan keadaan anaknya.

Bagaimanapun, pengurus Siti Sarah iaitu Nana Mohd Rom memaklumkan bapa penyanyi itu memohon maaf kerana enggan ditemu bual oleh mana-mana pihak media buat masa ini.

“Kami di pihak pengurusan sedia maklum akan keadaan Raisuddin yang juga tentunya sedang bersedih dengan keadaan anaknya.

“Dia ada memaklumkan tentang perkara itu kepada kami, tetapi minta semua pihak terutama media untuk menghormati keputusannya enggan ditemu bual buat masa sekarang.

“Cukuplah anda semua tahu bahawa dia sebagai bapa tentunya teramat sedih dengan keadaan Sarah dan mengharapkan yang sama, agar ada perkembangan yang positif dan mahu menyaksikan Sarah sihat seperti sedia kala,” katanya.

Semalam, Shuib memaklumkan isterinya sudah ditiarapkan dengan paru-paru boleh kembali normal dan bekalkan oksigen dalam badan.Menurut Shuib lagi, doktor juga memberitahu ada sedikit darah beku di paru-paru isterinya.


“Saya Dah Rasa Takda Harapan Tapi Allah Bagi Keajaiban”

Petang semalam, pelawak Shuib Sepahtu berkongsikan keadaan isterinya, Siti Sarah mula stabil apabila paras oksigen menunjukkan perkembangan yang baik meskipun belum sedarkan diri lagi.

Shuib berkata pada mulanya dia hampir putus asa jika sesuatu yang buruk berlaku apabila oksigen Sarah turun, namun kuasa Yang Maha Esa, oksigen Sarah kembali naik.

“Pukul 7.45 malam Jumaat lalu, oksigen Sarah jatuh sampai 69, masa tu saya rasa macam tiada nyawa dah. Kemudian pukul 11.10 malam doktor hubungi maklumkan keadaan Sarah sangat kritikal, oksigen turun sampai 40…lagi la saya langsung tak boleh fikir apa-apa, tak tahu apa nak buat.

“Tapi apabila Allah memberikan rahmatnya kepada hamba-hamba yang memerlukan dan orang ramai mendoakan Sarah, maka berlaku keajaiban apabila oksigen Sarah naik hingga 77,” katanya.

Shuiob berkata ujian yang dilaluinya mengajarnya erti reda, yakin terhadap doa dan tawakal kepada Allah. Ujarnya, keajaiban yang Allah berikan kita tidak pernah jangka.


“Kepada Yang Tak Puas Hati, Memang Aku Ditahan..”

Minggu lalu hangat diperkatakan mengenai seorang pelawak terkenal yang ditahan polis selepas disyaki terbabit dalam kegiatan pemerdagangan manusia di sebuah hotel di Kuala Pilah.

Terbaru, Tauke Jambu mengakui dia ditahan polis bagi membantu siasatan kegiatan pemerdagangan manusia bagi tujuan seks baru-baru ini.

Pengakuan itu dibuat oleh Tauke menerusi akaun Instagram miliknya petang tadi. Jelasnya, dia tiada kaitan dengan aktiviti tersebut dah sudah pun memberi kerjasama kepada pihak berkuasa.

“Kepada yang tidak puas hati, memang aku ditahan untuk bantu siasatan dan aku telah pun memberikan kerjasama yang sepenuhnya kepada pihak berkuasa. Bukan jadi bapa ayam atau pengedar, tiada kaitan aktiviti tersebut,” ujarnya.

Terdahulu, Tauke menafikan dia adalah pelawak yang ditahan polis. Tegas Tauke lagi, dia tidak kaitan dengan penangkapan itu.

Malah, semalam Tauke dikhabarkan akan mengadakan sidang media dalam terdekat bagi membersihkan semula nama dan imejnya.


Fendy Caliph Buskers Dapat Rumah PPR, Sewa Dikecualikan Selama Setahun

Penantian selama tujuh tahun anggota Caliph Buskers, Fendy Adlun untuk menyewa Projek Perumahan Rakyat (PPR) akhirnya tercapai apabila dia menerima surat tawaran mendiami PPR Taman Mulia, Bandar Tun Razak, semalam.

Meluahkan rasa syukur, Fendy berkata lokasi rumah tersebut juga memudahkannya untuk bergerak memandangkan ia berhampiran dengan dengan kemudahan awam transit aliran ringan (LRT).

BACA: Fendy Caliph Buskers Minta Rumah PPR, Tak Mampu Bayar Sewa Rumah

“Saya dimaklumkan kunci unit kediaman dua bilik itu nanti sudah boleh diambil beberapa hari lagi. Rasanya selepas dibersihkan, baharu saya dapat pindahkan dulu barang.

“Kalau boleh memang nak masuk cepat ke rumah baharu, sekarang tengah dalam proses kemas dan bungkus barang. Mungkin saya minta tolong kawan untuk pindahkan perabot dan sebagainya.

“Sudah tujuh tahun saya pohon. Akhirnya mendapat perhatian malah lebih mengharukan apabila dihubungi menteri sendiri yang bertanyakan keadaan kami dan semalam berpeluang pula bertemu beliau,” katanya.

Semalam, dokumen tawaran rumah berkenaan diserahkan kepada Fendy oleh Wilayah Persekutuan, Tan Sri Annuar Musa.

Dalam pada itu, Fendy turut berkongsikan perancangannya selepas pindah nanti dimana dia mahu menyediakan satu ruang selesa untuk memudahkannya berkarya. Ujarnya, meskipun kerjayanya terjejas susulan pandemik namun dia mahu terus produktif serta ingin hasilkan sebuah lagu baru.

Sementara itu, Fendy berharap dapat membawa anaknya Nur Azalea, 6 tahun yang juga mempunyai masalah penglihatan serta autisme untuk menjalani terapi bagi membolehkan keadaannya terus cergas.

“Sepatutnya anak saya menjalani terapi di sebuah hospital sebelum Perintah Kawalan Pergerakan (PKP) awal tahun ini tetapi terpaksa ditangguhkan.

“Jadi kena tunggu dulu sampai semuanya kembali reda. Buat masa ini, bekas isteri pun bergilir-gilir menjaganya,” katanya.

Terdahulu, Fendy berkahwin dengan seorang lagi anggota Caliph Buskers iaitu Nadira Rubin pada Mei 2014, namun bercerai pada 2018. Pasangan itu dikurniakan seroang cahaya mata kini berusia 6 tahun.


“Sarah Sudah Ditiarapkan, Ada Sedikit Darah Beku Di Paru-Paru”

Berkongsikan perkembangan terbaru Siti Sarah, pelawak Shuib Sepahtu berkata doktor memaklumkan isterinya dusah ditiarapkan dengan paru-paru boleh kembali normal dan bekalkan oksigen dalam badan.

Menurut Shuib lagi, doktor juga memberitahu ada sedikit darah beku di paru-paru isterinya dan buat masa sekarang tiada apa boleh dilakukan memandangkan baru menjalani pembedahan semalam.

“Sarah sudah hampir 30 jam koma sejak dimasukkan ke Unit Rawatan Rapi (ICU) Hospital Universiti Kebangsaan Malaysia (HUKM). Doktor maklumkan Sarah sudah ditiarapkan dengan harapan oksigen dan paru-paru boleh bekerjasama,

“Memandangkan Sarah kena jangkitan Covid-19, jadi paru-paru dia banyak terkesan. Jantung pun sudah lemah. Mungkin Sepanjang pembedahan mengeluarkan bayi semalam, jantung sudah bekerja banyak.

“Difahamkan juga, ada sedikit darah beku di paru-paru. Doktor kata, buat masa sekarang tak boleh apa-apa lagi sebab semalam baru lepas menjalani pembedahan,” katanya.

Kata Shuib lagi, dia akui takut setiap kali menerima panggilan nombor tidak kenali untuk memaklumkan keadaan isterinya. Katanya lagi, dia akui rindu dan sentiasa teringat isterinya.

“Setiap kali ada panggilan nombor tak dikenali masuk saya menjadi takut. Dalam masa sama saya perlu jawab sebab bimbang ia daripada doktor yang mahu mengemaskini keadaan Sarah atau berita sebaliknya.

“Apabila rindu datang, jadi sakit, memang susah rasa. Di rumah ini saya teringat-ingat dia. Setiap sudut yang dia selalu ada, mesti teringat. Nak kawal sayu, tapi tak boleh.

“Saya selalu bercakap dalam hati dan cakap seorang diri dengan harapan dia dengar,” katanya.

Pagi tadi Shuib memaklumkan keadaan Siti Sarah mula stabil apabila paras oksigen menunjukkan perkembangan yang baik meskipun belum sedarkan diri lag


Aksi Che Ta Handal Kopek Durian Jadi Perhatian Netizen

Baru-baru ini perkongsian pelakon Rozita Che Wan menjadi perhatian ramai apabila secara bersahaja mengopek buah durian tanpa menggunakan sebarang kain alas.

Menerusi entri itu, Che Ta berkata dialah yang paling ‘jantan’ dalam hal mengopek durian berbanding kaum lelaki yang ada dirumahnya.

BACA: Takut Baju Mereput, Che Ta Melaram Pakai Lawa-Lawa Pergi Vaksin

“Siapa hantu durian macam kami? Pantang nampak terus nak qhasa… Hampa jangan ingat kami ni tak qeti kupaih deqeyan tau… kat qumah ni kami paling jantan daripada jantan-jantan hat dok adaaaaa,” tulisnya.

Dalam video dikongsikan memaparkan Che Ta mengopek durian dengan mudah menggunakan pisau tanpa bantuan sarung tangan.

Perkongsian Che Ta itu mendapat pelbagai reaksi daripada netizen yang mengagumi pelakon itu yang sentiasa dilihat ayu dan suka bercantik-cantik namun tidak sangka hebat membelah durian.


“Ayash Dah Buka Mata, Kaki Menendang, Tangan Bergerak Aktif”

Menerusi satu perkongsian di Insta Story sebentar tadi, Shuib Sepahtu memaklumkan bayi lelaki mereka yang dilahirkan secara pramatang sudah mula menunjukkan perkembangan positif.

Meluahkan rasa syukur, Shuib berkata anak keempatnya yang diberi nama Ayash Affan itu sudah mula membuka mata dan keadannya kini stabil.

BACA: “Sarah Nak Sangat Nama Ayash Affan, Saya Reda Dengan Segala Kemungkinan”

“Alhamdulillah sedikit update untuk Ayash Affan. Dia dah buka mata, kaki dah menendang-nendang, tangan bergerak aktif dan keadaan baby stabil.

“Ya Allah syukur, ini juga berkat doa anda semua yang tidak henti-henti mendoakan kesihatan Ayash. Saya balikkan doa-doa kalian, semoga kalian juga dipermudahkan segala urusan, diberi kesihatan yang baik, terhindang segala kemudaratan, insyaAllah Amin,” tulisnya.

Awal pagi tadi, Shuib memaklumkan keadaan Siti Sarah mula stabil apabila paras oksigen menunjukkan perkembangan yang baik meskipun belum sedarkan diri lagi.


“Sarah Nak Sangat Nama Ayash Affan, Saya Reda Dengan Segala Kemungkinan”

Isterinya, Siti Sarah selamat melahirkan bayi lelaki pramatang secara pembedahan petang semalam, Shuib Sepahtu berkata mereka sepakat memilih nama Ayash Affan untuk cahaya mata keempat itu.

Shuib turut meminta orang ramai mendoakan agar bayi mereka itu terus sihat dan dapat bertahan dalam masa dua bulan ini. Katanya, isterinya yang mahukan anak mereka itu diberi nama tersebut.

“Sarah yang nak sangat beri nama Ayash Affan. Doakan Ayash Affan jadi anak yang soleh. Doakan dia kuat untuk bertahan dalam masa dua bulan ini,” katanya.

Mengakui dia hampir hilang pertimbangan di atas apa yang berlaku, bagaimanapun, Shuib berkata dia reda di atas segala kemungkinan dan ujian.

“Tipu la kalau cakap saya ni okay… 10 tahun kenal Sarah, dialah yang mendewasakan saya, dia banyak mendoakan saya.

“Kini saya sangat berlapang dada, tadi saya almost lost dan tercari-cari. Saya reda dengan ujian Allah ni, akan ada kebaikan nanti.

“Saya buka mata, buka hati saya untuk apa saja yang berlaku lepas ni… walaupun benda itu tidak baik tapi itu adalah yang terbaik buat keluarga saya,” ujarnya.


“Isteri Saya Kuat, Saya Yakin Sarah Akan Balik Rumah”

Selamat melahirkan bayi lelaki kira-kira jam 5 petang tadi, Shuib Sepahtu memaklumkan isterinya, Siti Sarah masih belum sedarkan diri.

Terus berdoa untuk kesejahteraan isterinya, Shuib berharap isterinya yang kini sedang bertarung nyawa kembali pulih. Kata Shuib lagi, dia yakin isterinya kuat mengharungi dugaan ini.

“InsyaAllah saya cukup yakin isteri saya kuat, saya cukup yakin dia akan balik ke rumah ni, anak-anak semua mendoakan dia.

“Harap Allah angkat doa kita semua, InsyaAllah Sarah akan sihat dan kita doakan juga untuk semua yang berjuang melawan Covid-19 ini,” katanya.

Shuib berkata sepanjang mengeni isterinya, Sarah banyak memberi pengalaman yang diharungi dalam hidupnya yang mengubah dirinya.

Sebelum majlis bacaan Yasin dan doa untuk Siti Sarah malam tadi, Shuib turut memohon kepada semua oran untuk memaafkan sekiranya Sarah pernah menyakiti hati mana-mana pihak.

“10 tahun kenal Sarah, dia lah yang mendewasakan saya dan mendoakan. Saya mohon maafkan segala-gala sekiranya Sarah ada menyakiti hati sesiapa dan halalkan makan minumnya agar dipermudahkan perjalanannya,” katanya.


Tauke Jambu Bakal Adakan Sidang Media Dalam Masa Terdekat

Pelawak Tauke Jambu akui kecewa apabila terus dikaitkan oleh netizen dengan berita mengenai pelawak terkenal yang ditahan terbabit kegiatan pemerdagangan manusia.

Tauke atau nama sebenarnya Zamratul Amri Zakaria berkata dia turut hairan adakah tindakan mencemarkan maruah, mengumpat dan memfitnah dianggap mulia dalam kalangan masyarakat hari ini.

“Salam sahabat beriman, kita seronok bermain dengan jari. Kira seronok mengaibkan orang lain, memfitnah, mengumpat dan mencemarkan maruah orang lain sesuka hati.

“Kita membuka ruang untuk menghasut agar membenci sesama makhluk… adakah kita rasa begitu mulia?,” tulisnya.

Memetik laporan mStar, Tauke dikhabarkan akan mengadakan sidang media dalam terdekat bagi membersihkan semula nama dan imejnya.

Tauke turut berkongsikan bahawa dia dihubungi beberapa peguam namun tidak dijelaskan atas tujuan apa.

Terdahulu, Tauke menafikan dia adalah pelawak yang ditahan polis. Tegas Tauke lagi, dia tidak kaitan dengan penangkapan itu.